Utamakan PKS belum pernah dapat pinjaman

KUALA LUMPUR: Kerajaan telah meluluskan sebanyak 7,424 permohonan dengan jumlah nilai pinjaman RM1.393 bilion di bawah program Pembiayaan Perusahaan Kecil dan Sederhana (PKS) Pelan Jana Semula Ekonomi Negara (PENJANA) setakat 16 April, 2021.

Menteri Kewangan Tengku Datuk Seri Zafrul Tengku Abdul Aziz berkata di bawah program tersebut, kerajaan memperuntukkan sebanyak RM2 bilion yang mengutamakan PKS yang belum pernah mendapat pinjaman daripada bank sebelum ini.

Bagi tempoh yang sama, katanya, seramai 12,662 PKS mikro termasuk dalam bidang peruncitan dan perkhidmatan telah menerima manfaat Pembiayaan Mikro Kredit PENJANA di bawah Bank Simpanan Nasional (BSN) berjumlah RM421.1 juta.

Beliau berkata demikian dalam laporan Unit Pelaksanaan dan Koordinasi Stimulus Ekonomi Antara Agensi Nasional (LAKSANA) Ke-51, yang dikeluarkan baru-baru ini.

Menurut Tengku Zafrul, kerajaan menyediakan peruntukan sebanyak RM1 bilion kepada PKS dan PKS mikro yang masih terkesan dengan pandemik Covid-19.

“Setakat 16 April, terdapat 644 permohonan bagi pembiayaan ini, dan daripada jumlah ini sebanyak 321 permohonan telah diluluskan dengan jumlah pembiayaan sebanyak RM63.9 juta,” katanya.

Sebagai sokongan kepada penggunaan teknikal dan digital bagi PKS dan syarikat di peringkat pertengahan (MTC), sejumlah RM65.3 juta telah disalurkan kepada 13,864 perniagaan dalam bentuk geran dan pinjaman untuk langganan perkhidmatan digitalisasi.

Bagi program subsidi upah (PSU) 1.0, seramai 322,177 majikan dan 2.64 juta pekerja telah menerima manfaat PSU di bawah PRIHATIN dan PENJANA, dan setakat 16 April, permohonan subsidi upah yang diluluskan telahpun mencapai nilai RM12.872 bilion.

“Sementara itu, di bawah KITA PRIHATIN pula, kita ada Program Subsidi Upah (PSU 2.0) dan setakat 16 April, sejumlah RM1.148 bilion telah disalurkan kepada 73,210 majikan untuk terus beroperasi dan mengekalkan penggajian bagi 631,801 pekerja.

“Di bawah program insentif pengambilan pekerja dan bantuan latihan, seramai 132,403 pekerja telah berjaya mendapat pekerjaan melalui program ini, dan antara industri dan sektor utama yang mengambil pekerja termasuk pembuatan serta perdagangan borong dan runcit,” katanya.

Tengku Zafrul berkata antara inisiatif lain kerajaan termasuklah elaun khas barisan hadapan dan setakat 16 April, sebanyak RM656.57 juta telah disalurkan berdasarkan 1,876,632 tuntutan berbanding RM647.33 juta berdasarkan 1,822,927 tuntutan pada minggu sebelumnya kepada doktor, jururawat dan kakitangan perubatan lain yang terlibat secara langsung dalam pengurusan dan pembendungan wabak Covid-19.

Katanya, elaun khas ini juga dipanjangkan kepada anggota tentera, polis, kastam, imigresen, bomba, anggota Angkatan Pertahanan Awam serta anggota (RELA) yang terlibat secara langsung dalam melaksanakan Perintah Kawalan Pergerakan (PKP).

“Bagi inisiatif di bawah Agensi Pembangunan Ekonomi Budaya Malaysia (Cendana), sebanyak RM3.01 juta telah disalurkan kepada 469 penerima berbanding RM 2.43 juta yang disalurkan kepada 441 penerima sebelum ini.

“Penerima terdiri daripada kalangan seniman, kolektif dan organisasi yang terlibat aktif dalam sektor seni dan budaya Malaysia,” katanya. – Bernama

See author's posts


Polis tumpas sindiket dadah bernilai RM17.55 juta

SHAH ALAM: Polis berjaya menumpaskan dua sindiket pengedaran dan pemprosesan dadah berjumlah RM17.55 juta dalam 10 serbuan berasingan di sekitar Lembah Klang pada Selasa dan Rabu lepas.

Timbalan Ketua Polis Negara Datuk Seri Acryl Sani Abdullah Sani berkata, hasil serbuan itu, pihaknya menahan 17 individu yang merupakan ahli sindiket termasuk empat lelaki warga Bangladesh dan seorang wanita tempatan berumur 24 hingga 47 tahun.

Acryl Sani berkata, bagi sindiket pertama, Jabatan Siasatan Jenayah Narkotik (JSJN) Bukit Aman dengan JSJN Selangor melancarkan tujuh serbuan di lokasi berbeza di sekitar Kajang dan Pandamaran serta merampas 354 slab atau ketulan heroin base seberat 134 kilogram (kg) dan 101 bungkusan plastik disyaki dadah jenis syabu seberat 104 kg bernilai RM15.2 juta.

“Sindiket yang mula menjalankan aktiviti pengedaran dadah sejak Februari tahun ini menyeludup masuk bekalan dadah ke Malaysia dari selatan Thailand menggunakan jeti haram di Kelantan.

“Mereka juga menggunakan perkhidmatan penghantaran kontena dan bungkusan melalui jalan laut serta udara bagi menyeludup dadah ke luar negara,” katanya.

Beliau berkata, seorang daripada suspek didapati positif ketamin dan mempunyai rekod jenayah di bawah Seksyen 170 dan Seksyen 395/397 Kanun Keseksaan (KK).

Bagi sindiket kedua, Acryl Sani berkata, pihaknya telah melancarkan tiga serbuan dan berjaya membongkar sebuah makmal haram memproses dadah ketamin di sekitar Rawang pada Selasa lepas.

Katanya, hasil ketiga-tiga serbuan tersebut pihaknya merampas 22.015 kg dadah dan 37.15 kg cecair disyaki jenis ketamin dianggarkan bernilai RM2.35 juta.

“Turut dirampas adalah peralatan dan bahan-bahan kimia yang dipercayai digunakan untuk memproses dadah ketamin.

“Empat daripada lapan suspek yang ditahan dalam sindiket ini didapati positif dadah jenis ketamin manakala seorang daripada mereka mempunyai rekod jenayah,” katanya.

Acryl Sani berkata, tindakan menyita dilakukan pihaknya dengan nilai keseluruhan sitaan bagi kedua-dua operasi adalah lebih RM1 juta antaranya melibatkan 10 buah kereta, empat motosikal dan wang tunai berjumlah RM136,110.

Kesemua suspek juga kini disiasat di bawah Seksyen 39 Akta Dadah Berbahaya dan direman satu hingga tujuh hari bermula Rabu.

Dalam pada itu, Acryl Sani berkata sepanjang Januari hingga April tahun ini, Polis Diraja Malaysia (PDRM) telah menumpaskan 92 sindiket dadah melibatkan 12 tan dadah pelbagai jenis bernilai RM747 juta.

— Bernama

See author's posts


Ukraine ikrar berjuang hingga ‘TITISAN DARAH TERAKHIR’

ANGGOTA bomba memadamkan kebakaran di tapak asrama yang musnah akibat serangan peluru berpandu di bandar Kharkiv kedua terbesar di Ukraine pada lewat 17 Ogos lalu, di tengah-tengah pencerobohan tentera Rusia ke atas Ukraine. • Foto AFP

UKRAINE: Presiden Ukraine, Volodymyr Zelensky berjanji pada bahawa Ukraine akan menentang pencerobohan Rusia ‘sehingga akhir’ tanpa ‘sebarang konsesi atau kompromi’, ketika negara itu menandakan Hari Kemerdekaannya serta ulang tahun enam bulan permulaan perang.

“Kami tidak peduli apa tentera anda, kami hanya mengambil berat tentang tanah kami,” kata Zelensky dalam ucapan video pagi yang mencabar.

“Kami akan berjuang untuknya sehingga akhir.” Merujuk kepada Rusia yang melancarkan serangan besar-besaran pada awal pagi 24 Februari lalu.

Zelensky berikrar Ukraine “tidak akan cuba mencari persefahaman dengan pengganas”. “Bagi kami Ukraine adalah seluruh Ukraine,” katanya.

“Semua 25 wilayah, tanpa sebarang konsesi atau kompromi.”

Sementara itu semalam, AS bersedia untuk mengumumkan bantuan ketenteraan baru $3 bilion kepada Kyiv pada tarikh ia memutuskan hubungan dengan Kesatuan Soviet pada 1991.

Tahap baru pembiayaan Amerika akan membantu Kyiv memperoleh lebih banyak persenjataan, peluru dan bekalan lain untuk angkatan bersenjatanya, terkunci dalam perang perpecahan dengan tentera Rusia di timur dan selatan tanpa kedua-dua pihak mara dengan ketara dalam beberapa minggu lalu.

Pengumuman Rumah Putih yang dirancang itu dibuat ketika Washington memberi amaran bahawa Moscow mungkin merancang lonjakan serangan ke atas sasaran awam bertepatan dengan pemerhatian Hari Kemerdekaan.

Perhimpunan telah diharamkan di ibu kota Kyiv, di mana siren serbuan udara berbunyi pada waktu pagi, dan Zelensky telah menggesa rakyat supaya berwaspada terhadap ‘keganasan Rusia’.

SOKONGAN GLOBAL

Ketika perang memasuki bulan ketujuh tanpa penghujungnya, Perdana Menteri Britain, Boris Johnson menjanjikan bantuan tanpa had kepada Ukraine.

“Rakyat berjuang dengan keluli, dengan keberanian untuk mempertahankan rumah dan keluarga mereka, dan untuk memelihara hak mereka untuk menentukan nasib mereka sendiri di negara mereka sendiri,” katanya dalam mesej video pada pagi semalam.

“Bagaimanapun lamanya, United Kingdom akan berdiri bersama Ukraine dan menyediakan setiap kemungkinan sokongan ketenteraan, ekonomi dan kemanusiaan.

Pada Selasa, Canselor Jerman Olaf Scholz memberi amaran kepada Rusia terhadap percubaan lanjut untuk menggabungkan wilayah Ukraine dengan cara yang sama seperti yang dilakukan di semenanjung Crimea pada 2014.

Presiden Poland Andrzej Duda juga menasihatkan agar tidak ‘menenangkan’ apa-apa, dengan berkata: “Tiada kembali kepada perniagaan seperti biasa dalam hubungan dengan Rusia.”

Dan Presiden Perancis Emmanuel Macron berikrar sokongan Kesatuan Eropah untuk Ukraine akan berterusan ‘untuk jangka panjang’.

Dalam mesej yang tidak masuk akal pada Rabu, pemimpin autoritarian Belarus – yang menawarkan wilayahnya sebagai medan pentas untuk pencerobohan Rusia – mengucapkan tahniah kepada Ukraine pada Hari Kemerdekaannya.

“Saya yakin bahawa percanggahan hari ini tidak akan dapat memusnahkan asas berabad-abad lamanya hubungan kejiranan yang baik antara rakyat kedua-dua negara kita,” kata Alexander Lukashenko dalam satu kenyataan. – AFP

See author's posts


Agama Adat Iban dalam Politiesme • Adat belaki bebini nitihka agama Adat Iban

Tusun ke-57

NITIHKA agama Adat Iban, lebih-lebih agi jeman dulu kelia, charatauka jalai bansa Iban tau jadi melaki-bini ukai semina siti aja. Bisiti rami, bisi ga enda, lalu nitihka peneka ati kedua-dua piak induenggau lelaki. Taja pia, sekali ke rami tauka enda, enti orang jadideka jadi melaki – bini, seduai nya enda tau enda beterang ngagaiTuai Rumah enggau apai indai seduai. Umur maya tau bebini,belaki enda tentu temu nitihka peneka, nadai tentu betatak, entilelaki udah disebut berangkat bujang, indu berangkat dara.

JALAI MELAKI BINI

Sekeda ari chara tauka jalai orang tau jadi belaki-bebini iya nyabaka tu:

(i) Melah Pinang. Adat melah pinang enda tau enda disempulangenggau piring ading sereta rami. Tu mih pemadu pemesaipengawa dalam adat belaki- bebini.

(ii) Anjung lelaki. Enti lelaki dianjung ngagai rumah indu, kurangari pengerami melah pinang, lalu jalai iya pan lain mega.Kekadang sida datai bebala mayuh mai orang rumah bukai. Tajapia, suah mega semina beraban empat lima iku aja orang tinganjung lelaki, nitihka pengelantang pemisi enggau peneka atidiri empu.

(iii) Lelaki nama kediri ngagai bilik indu ari atur apai indai.

Chara tu nadai pengerami, tang semina beterang ngagai TuaiRumah aja. Enti bisi belanja tauka senang lantang, tau gangempuruka orang serumah nya aja, enti nadai tentu belanja tauenda.

(iv) Lelaki nama kediri ngagai bilik indu ari atur enggau pengeranati iya empu, lalu nadai penerang ari apai indai iya. Chara tu,nadai pengerami kelimpah ari beterang ngagai Tuai Rumah entiapai indai indu tauka lelaki sama nadai tagang. Enti apai indaiseduai bisi tagang nya tau pulai ke penanggul.

(v) Indu nama kediri ngagai bilik lelaki tubuh puang. Enti lelakienggau apai indai iya nerima, lalu apai indai indu mega nadaitagang, pengawa nya semina beterang ngagai Tuai Rumah, laluseduai tau jadi melaki bini. Enti apai indai seduai bisi tagang,tentu tau ke penanggul sebarang maya.

(vi) Indu nuntung ke kandung tauka ngambu. Enti kandung apindipansut tauka apin dibunuh genselan manuk tauka babi induenda tau dianjung ngagai rumah lelaki.Enti manuk udah mati kena enselan kandung, nya baru taunganjung indu ngagai lelaki.

PENGAWA MELAH PINANG

Nya mih, sekeda jalai bansa Iban tau bebini belaki. Ngenapengawa Melah Pinang nya endang pemadu manah ari semua.Kelimpah ari nya, bisi ga orang ti kelalu keran keran deka jadimelaki bini enggau pangan diri lalu ngujungka seduai betaban raritau mega ngujungka seduai begulai melaki-bini diau senanglantang semanjai umur. Pia mega mayuh mega orang ke datai bapengawa Melah Pinang rami besai tau mega sarak, teberarakrumah tangga.

NANYA INDU

Pengawa nanya indu, bepun ari mayuh macham penumbuh.Nitihka adat Iban sekeda ari penumbuh nanya indu bepun ari induti sigi rinduka lelaki nya. Pengerindu seduai bebungai

sepengudah seduai ti betemu lalu berandau maya indu digayaplelaki nya. Maya lelaki ti ngayap indu nya, lelaki ukai seminaberandau enggau indu ti dikerinduka iya nya, tang lelaki nyamega bepeluang berandau enggau apai indai indu nya. Nitihkaadat selama, apai indai indu minta lelaki nya mai apai indai iyadatai nanya anak iya, enti iya amat-amat deka jadi enggau anakindu iya nya.

SABUNG SERETA RANDAU

Siti agi penumbuh pengawa nanya indu iya nya bepun ari sabungsereta randau apai indai ari kedua-dua piak lelaki enggau indu.Kekadang pengawa ti baka tu mega bepun ari sabung tauka tkukaban belayan sida ti bukai, ukai semina apai indai aja. Udah timansau randau ari kedua-dua piak lelaki enggau indu, sida pannganjung pesan madahka maya hari deka datai nanya indu.

Sebengkah agi penumbuh nanya indu iya nya bepun arijaku ti disebut ngerambang sengapa. Reti nya indu enggau apaiindai iya bedau temu setuju tauka enda, laban nadai kalabesabung jaku dulu. Lelaki pan nadai ga kala ngayap indu kedeka ditanya nya. Apin nurun nanya indu, apai indai lelakingempuruka kaban belayan sereta sida serumah, madahkapengawa diri empu ti deka nanya indu. Enti kaban belayan nadaipenanggul nya baru iya nimpuh hari nurun. Sebedau nurun,pesan mega deka dianjung ngagai apai indai indu ti deka ditanyasida nya, awakka sida sedia sereta ngadang ke penatai sida.

Penyampau tubuh orang nanya indu tentu nadai betatak, tangjarang-jarang ga kurang ari lima sepuluh iku, lalu jarang megalebih ari lima puluh dua puluh iku.

Dulu kelia nadai tentu beleman nanya bini, tang maya haridiatu nyau nitihka pemisi utai. bebaika ai bisa: arak, tuak, bir,kopi, kueh enggau ti bukai. Enti tanya nya ukai ngerambang

semua utai ke dibai sida ke nanya dibai tama ngagai bilik indulebuh sida datai. Tang bisi ga dipeda orang ke nanyangerambang; semua utai ke dibai sida dilalaika sebelah tanahtauka engkah sebelah bilik orang bukai dulu.

PULAI MALAM

Enti enda mujur, jaku enda diterima, utai ke dibai sida endadibantaika dia, tang bai pulai. Bisi mega orang ke enda bulihnanya bini pulai malam nya, enti rumah sida enda tentu bangatjauh. Sida tentu enda nyamai asai, laban maluka diri enda bulih.Lebuh bala sida ke nanya bini tu tadi datai ba ruai indu ti dekaditanya, sida dilaluka baka ke enggau temuai mega, Udah badumakai lemai, dia apai indai indu lalu ngangauka orang sidaserumah nya. Sida ke indu pan dipinta pansut ari bilik ke ruai,ningaka randau sida ke tuai-tuai.

Udah semua orang sampal duduk, nya baru apai indai indubejaku nanyaka pejalai sida ke datai. Enti apai indai indu nyaenda tentu nemu bejaku, iya tau ngasuh orang ke landik bejakungarika iya. Enti bisi nemu, maya nya mih selalu bisi jaku besilupdalam leka main kena orang betundi-bebuti maya nanya indu.Enti apai indai indu nerima jaku tanya sereta setuju semua utai tidisebut sida ke nanya indu nya, nya baru seduai ngasuh dua tigaiku indu ari sepiak lelaki nanya indu empu ba bilik iya empu.

Kebuah pia, laban apai indai lelaki deka ninga ari mulut, indu keditanya sida nya empu. Enti indu nyaut setuju, pejalai sida kenanya indu nya dikira mujur. Nya baru pengawa sida dipenyadilemai nya. Leboh maya nya mega, sida mega mutuska sapaseduai ke jadi melaki bini nya ti nguaika pangan. Udah putus jaku,apai indai lelaki ke nanya lalu ninggalka tanda baka: tinchin, duittauka reta tengkira ti bukai ke tanda pengamat semua jaku seduaike jadi melaki bini nya. Berengkah ari maya nya mega, indu keudah ditanya nya enda tau digayap orang bukai agi. Iya dikira

udah belaki tauka bisi tunang. Udah nya, baru mutuska timpuhhari alai melah pinang. Enti sama lantang utai pan bela bisi sediamagang, timpuh digaga tumu agi agi, kira chukup hari maya tuakudah mansau, kira-kira dua tiga minggu udah nya. Taja pia, orangti jadi bebini suah agi maya nulan mansang. Jarang mega orangmilih maya bulan kelelang; iya nya Bula Empat tauka Bulan Lima,kenu ku orang tuai kelia.

Udah tawas hari, badu makai pagi, bala sida ke nanya indupan pulai magang enggau ati gaga laban sida mujur sereta bulihindu ke bini anak sida. Lebuh datai di rumah diri empu, orangmayuh pan ngulu sida nanya ke penunga pejalai sida. Sida keempu anak ti ditanyaka sida indu enggau ati gaga nusi semua ritasida lalu mega madahka timpuh ngagai orang mayuh maya tinurun ngambi indu awakka semua ngadang ngeringka pengeraminya. Kaban belayan sida ari rumah panjai bukai ti jauh agi pansemua dipadah tauka kirumka temuku tali tauka pesan. Semuarumah panjai ti kena padah endang udah dikeaumka orang lebuhmalam ke nanya indu nya.

BEGAGA PENGANAN

Rumah ke semak rumah indu dipadahka sida apai indai indu, lalusama enggau nganti pengabang. Semua rumah panjai kedipadahka lelaki sama enggau bala pengabang kena ambahkaorang empu rumah ke pun pengawa nya. Empat lima hari apin kenurun orang ke indu betutukka tepung lalu begaga penganan,sarang semut ke dibai sida ngambi indu ila. Rumah indu nyaanang disebut agi laban endang pun, ukai semina sida ke empukereja aja, tang semua sida serumah patut beri bantu, lebih agienti pengawa besai lalu orang mayuh dipadahka ngulu pengeraminya. (Alli Majang 1972)

Bansa Iban ti udah megai agama Kristian, bisi chara sida empungatur adat jadi melai bini nitihkka ajar gerija sida empu. Nenaundang-undang Perintah Menua Sarawak / Malaysia nyasebengkah ari jalai ke baru maya hari diatu. Enti orang ke salahnadai utai kena betimbang, sida tau kena tinggang ukum jil nitihkaundang-undang sivil. Nya mih, naka ulih mih kita Iban ngetankalalu nagang adat pemali beleman / jadi melaki- bini ti salah serak/ peturun, laban pemali tu ukai semina ditagang ba agama AdatIban aja tang endang ditagang semua pengarap / agama di dunyatu. Reti nya beleman tauka jadi mali melaki- -bini mega endangditagang Petara / Bunsu Petara ba mensia dunya.

(Betampung ba Tusun Ke-58)

Nya mih atur / adat jadi mali nitihka pengarap / agama Adat Iban.Terima kasih ke gambar ti dikirumka kita ngagai aku ke gunadalam Sada Sarawak tu. Engka nyema bala pemacha bisi utaitanya, tujuka ngagai whatsApp tu: 013 8325146.

Oleh Henry Usup Umbar

See author's posts


56 lokasi panas dikenal pasti

TERIMA KASIH… Dato Mohd Azman Ahmad Sapri menyampaikan cenderamata kepada Kapitan Dato Law Sie Lok.

KUCHING: Sempena sambutan Aidilfitri bakal menjelang, Polis Diraja Malaysia (PDRM) memberi tumpuan ke atas

56 lokasi di 28 daerah dikenal pasti sebagai kawasan panas pada Op Selamat 18, bermula 27 April hingga 8 Mei.

Langkah mengenal pasti kawasan tersebut terdiri daripada 36 jalan raya persekutuan dan selebihnya jalan raya negeri bagi memastikan orang awam mengharungi perjalanan balik kampung dengan selamat.

Pesuruhjaya Polis Sarawak Dato Mohd Azman Ahmad Sapri hadir merasmikan Ops Selamat 18 seluruh Sarawak di Boulevard di sini, semalam.

Turut hadir, timbalannya, Deputi Komisioner Polis (DCP) Dato Mancha Ata dan Ketua Siasatan dan Penguatkuasaan  Trafik Sarawak Superintendan Bingkok John.

Menurut Dato Mohd Azman, sejumlah 750 anggota daripada pelbagai jabatan akan terlibat dalam operasi berkenaan dan pihak mereka bukan hanya menumpu keselamatan atas jalan raya akan tetapi jenayah indeks lain termasuk pecah rumah dan kecurian semasa Aidilfitri.

Dalam pada itu, beliau juga menyaran pengguna jalan raya untuk berhati-hati bukan hanya untuk mereka sendiri tetapi juga terhadap pengguna lain.

Beliau berkata, pihak polis akan mengambil tindakan tegas terhadap mereka yang melanggar peraturan dan undang-undang jalan raya atau trafik.

Ia perlu, ujarnya, kerana pergerakan di jalan raya pada musim perayaan sebegini akan bertambah dan menyaran pengguna untuk sabar semasa di jalan raya.

Difahamkan 56 lokasi `hotspots’ adalah Kuching (3), Padawan (2), Bau (3), Lundu (1), Sri Aman (2), Lubok Antu (2), Saratok (2), Betong (3), Sarikei (2), Meradong (2), Julau (1), Kanowit (2), Sibu (2), Mukah (2), Dalat (2), Daro (1), Kapit (2), Song (1), Belaga (2), Bintulu (3), Tatau (1), Miri (4), Marudi (2), Limbang (1), Lawas (2), Kota Samarahan (3), Serian (1), dan Simunjan (2).

Operasi akan melibatkan 28 ibu pejabat polis daerah dipertanggungjawabkan untuk memantau dan mengadakan rondaan di kawasan `hotspots’ melibatkan 36 jalan raya persekutuan dan 20 jalan raya negeri tersebut

Mengenai penjagaan harta benda penduduk, Azman menyarankan pemilik rumah memaklumkan kepada pihak polis apabila mereka meninggalkan rumah masing-masing.

Tambahnya, mereka juga boleh memberitahu jiran atau ahli keluarga untuk melihat atau menjaga rumah sebagai langkah berjaga-jaga dan pihak polis juga akan membuat rondaan lebih kerap di kawasan.

Selain itu, Azman menyatakan pemilik rumah juga boleh mengisi borang di balai polis berdekatan atau muat naik `Volunteer Smartphone Patrol’ untuk memaklumkan polis  meronda di kawasan mereka.

See author's posts


JENDELA beri liputan internet lebih baik

KOTA KINABALU: Pelan Jalinan Digital Negara (JENDELA), bakal memberikan liputan internet yang lebih baik buat rakyat di kawasan luar bandar dan pedalaman negeri Sabah, kata Menteri Komunikasi dan Multimedia Datuk Saifuddin Abdullah.

Beliau berkata, langkah itu adalah penting kerana soal akses internet semakin meningkat dengan anak muda, terutamanya mengunakan pelbagai platform digital, selain situasi akibat Covid-19 yang menyebabkan penggunaan internet dalam kalangan rakyat meningkat.

“Ada yang fikir asalnya tahun depan mahu gunakan e-Dagang tetapi dengan Covid-19, sekarang pun sudah mula berjinak-jinak dan mahir, menggunakan platform itu.

“Kita juga sedang menilai semua pusat internet di Sabah di bawah Suruhanjaya Komunikasi dan Multimedia (SKMM), dan agensi lain kita sudah ada persefahaman untuk mengabungkan pusat internet itu untuk bantu mereka, khususnya di kawasan luar bandar dan pedalaman,” katanya.

Beliau berkata demikian pada sidang media selepas mempengerusikan mesyuarat bersama Ketua Jabatan dan Agensi Kementerian Komunikasi dan Multimedia negeri Sabah, di sini semalam.

Saifuddin berkata, semua yang terlibat terutamanya SKMM diharap dapat melipat gandakan usaha dalam masa terdekat, bagi merealisasikan hasrat memberikan perkhidmatan internet lebih baik buat rakyat di negara ini.Sementara itu beliau mengajak rakyat Malaysia untuk berkongsikan perkara-perkara indah dan menarik, mengenai Hari Malaysia yang jatuh pada 16 September ini, menerusi tanda palang atau hashtag, ‘#momentnegaraku’ di media sosial mereka.

“Sangat berharap sambutan ini (Hari Malaysia) kita raikan bersama sebagai rakyat Malaysia…tularkan perkara yang positif sebagai rakyat Malaysia, kita kongsikan bersama,” katanya.

Beliau berkata, bersatu dalam kepelbagaian dan hidup aman damai dengan kerukunan tinggi dimiliki rakyat Sabah, merupakan sesuatu yang harus dipelajari semua pihak.-Bernama

See author's posts


Jentera pilihan raya DUN Marudi sedia hadapi PRN-12

BEKENU : Jentera pilihan raya kawasan Dewan Undangan Negeri (DUN) Marudi sudah bersedia bagi menghadapi Pilihan Raya Negeri (PRN) 12 Sarawak pada bila-bila masa.

ADUN Marudi Datu Dr Penguang Manggil berkata demikian ketika ditemui Utusan Sarawak di sini baru-baru ini.

Katanya, jentera pilihan raya Gabungan Parti Sarawak (GPS) Marudi sudah bersedia untuk menghadapi PRN yang akan datang.

“Bagi saya, setiap minggu dan bulan merupakan pilihan raya, ini kerana saya sentiasa berada di kawasan bersama rakyat.

“Berkenaan dengan  tentangan daripada calon Parti Sarawak Bersatu (PSB) terhadap GPS di kerusi DUN Marudi, kita serahkan kepada rakyat untuk menentukannya”, jelasnya.

Menurut beliau,  rakyat tentu lebih arif dan pandai  memilih calon sebagai wakil kawasan mereka berdasarkan tanggungjawab masing-masing.

“Rakyat akan menilai siapa wakil rakyat dan membuat perbezaan pembangunan selama kawasan mereka diterajui saya dan GPS berbanding dengan  PSB yang telah menerajui DUN  Marudi selama 20 tahun.

“Rakyat akan menilai dari segi perkhidmatan dan pembangunan 20 tahun dengan saya yang baharu empat tahun”, jelasnya.

Jentera Marudi sudah bersedia bila-bila masa dan kami pun sudah bergerak di kawasan untuk menghadapi PRN kelak, katanya lagi.

Oleh Adum Liu

See author's posts


Agenda digital Malaysia ditentukan

KUALA LUMPUR: Malaysia harus menentukan dan memperkasakan agenda digitalnya, kata Perbadanan Ekonomi Digital Malaysia (MDEC).

Ketua Pegawai Operasi MDEC, Datuk Ng Wan Peng berkata ia bukan hanya meneroka peluang bernilai US$100 bilion dalam ekonomi digital di Asia Tenggara tetapi juga untuk membantu perusahaan kecil dan sederhana (PKS) daripada sebarang gangguan ekonomi yang tidak dijangka.

“Sehubungan itu, ia adalah penting untuk memastikan PKS dapat terus berkembang.

“Sekiranya PKS mencatatkan prestasi yang lemah, ekonomi kita juga akan terjejas,” katanya pada pelancaran kempen ‘Celcom Business – Reimagine SME for Tomorrow’, semalam.

Sektor PKS memainkan peranan penting dalam ekonomi Malaysia, ia merangkumi 98.5 peratus pertubuhan perniagaan di Malaysia dan menggaji lebih daripada 66 peratus tenaga kerja.

Ng berkata walaupun minat terhadap penggunaan transformasi pendigitalan semakin meningkat dikalangan PKS tetapi sebilangannya masih bimbang dengan kos penggunaannya.

Bagaimanapun beliau menekankan bahawa kosnya adalah berpatutan dengan modal permulaan hanya beberapa ratus ringgit sahaja.

Selain kos, PKS turut meluahkan kebimbangan mengenai kekurangan infrastruktur dan pengetahuan.

Justeru, Ng menyeru syarikat-syarikat telekomunikasi untuk meningkatkan infrastruktur mereka bagi menyokong pembangunan teknologi digital negara ini.

Sektor telekomunikasi adalah industri paling penting untuk memacu proses pendigitalan, katanya. – Bernama

See author's posts


Jalan Klait-Entanggor Fasa 2-Sebuyau siap

SEBUYAU: Meskipun sibuk dengan pelbagai tugasan rasmi, Menteri Muda Infrastruktur dan Pembangunan Pelabuhan, Datuk Julaihi Narawi tetap meluangkan masa merasmikan Dewan Masyarakat Kampung Entanggor di sini, kelmarin.

Ahli Dewan Undangan Negeri (ADUN) Sebuyau itu turut berkesempatan menyempurnakan pembukaan rasmi Jalan Klait-Entanggor Fasa 2-Sebuyau.Untuk rekod, peruntukan pembinaan projek jalan tersebut adalah sebanyak RM27 juta dan sepanjang sembilan kilometer.

Projek jalan tersebut diluluskan pada 11 April 2012 dan siap pada 22 April 2014.

Sementara itu, semasa berucap pada majlis tersebut, Julaihi memberitahu, kerajaan negeri meluluskan peruntukan sebanyak RM650,000 bagi pembinaan dewan tersebut.

Justeru beliau berharap, penduduk kampung dapat menggunakan kemudahan dewan tersebut dengan sebaiknya.

“Selain itu, kerajaan negeri juga banyak meluluskan peruntukan jalan dari kampung ke kampung dan ini adalah antara usaha kerajaan untuk memberikan kemudahan kepada rakyat,” jelasnya.

Pada majlis itu, beliau turut meluluskan peruntukan sebanyak RM5,000 kepada JKK Kampung Entanggor dan RM5,000 kepada Persatuan Wanita Kampung Entanggor.

Oleh Zarina Abdullah

See author's posts


Empat daripada 80 premis jualan ayam, daging diperakui halal

KUCHING: Tinjauan pematuhan premis dan syarikat terhadap standard Pensijilan Halal Malaysia dikawal rapi.

Timbalan Menteri Utiliti dan Telekomunikasi (Utiliti), Datuk Dr. Abdul Rahman Junaidi berkata, terdapat lebih 80 premis jualan ayam dan daging di seluruh Sarawak dan empat daripadanya mempunyai Pensijilan Halal Malaysia seperti Choice Ria Astana, Choice Ria Ajibah Abol, Choice Ria Semariang dan CCK Matang.

“Pensijlan Halal Malaysia bagi premis-premis jualan ini adalah antara usaha Majlis Islam Sarawak bagi memudahkan masyarakat Islam untuk mendapatkan ayam dan daging yang dipersijilkan halal di premis jualan.

“Majlis Islam Sarawak akan terus berusaha untuk memperbanyakkan pensijilan halal bagi premis jualan ayam dan daging di seluruh Wilayah Sarawak,” ujar beliau.

Beliau bersama Ahli Jawatankuasa Halal Majlis Islam Sarawak membuat lawatan ke K&LFarming Food Industries Sdn Bhd dan Choice Ria Semariang, hari ini berkesempatan melihat proses penyembelihan ayam di premis yang telah beroperasi hampir 30 tahun dan mampu membekalkan lebih 15,000 ayam disembelih sehari.

“Terdapat 16 rumah sembelihan yang mempunyai Pensijilan Halal Malaysia di Sarawak dan salah satunya adalah K&L Farming Food Industries Sdn Bhd.

“Ayam ini dipasarkan di premis jualan seperti K&L Farming, Aeon Kuching, Everise, Everwin, Farley dan pembeli-pembeli dari Kuching sehingga Miri.

“K&L Farming Food Industries sedang dalam proses untuk mendapatkan Pensijilan Halal Malaysia untuk outlet- outlet jualannya di seluruh Sarawak,” katanya semasa ditemui pemberita di K&L Farming Food Industries Sdn Bhd, hari ini.

Turut hadir, Pengerusi Jawatankuasa Halal Majlis Islam Sarawak, Datuk Misnu Taha dan Pengurus Choice Samariang, Shenton Chai.

Oleh Mohd Neenatul Aizal

See author's posts


Thailand tarik balik perintah berkurung

BANGKOK: Thailand dijangka menarik balik perintah berkurung waktu malam untuk tempoh percubaan selama 15 hari, namun darurat masih dikuat kuasa, lapor agensi berita Xinhua.

Jurucakap Pusat Pentadbiran Situasi Covid-19 (CCSA) Thailand, Dr. Taweesin Visanuyothin pada Rabu berkata, tempoh percubaan itu penting kerana ia menjadi penentu kepada masa depan Thailand dalam mendepani wabak dan bagaimana merancakkan kembali ekonomi.

“Percubaan selama 15 hari itu sebagai medan ujian untuk menilai tingkah laku masyarakat serta reaksi mereka dan melihat apakah gelombang kedua jangkitan berlaku selepas dua minggu,” kata Taweesin.

Beliau berkata, tarikh bila tempoh percubaan itu akan dilaksanakan masih belum diputuskan kemungkinan bermula Jumaat.

Perintah berkurung kini dikuat kuasa di seluruh Thailand dari 11 malam hingga 3 pagi.

Thailand pada Rabu menyaksikan empat kes import Covid-19 membabitkan mereka yang baru pulang dari India, Pakistan dan Madagascar.

Setakat Rabu tiada kematian dicatatkan. Thailand mencatatkan jumlah kes jangkitan sebanyak 3,125 dengan 58 pesakit meninggal dunia. – Bernama

See author's posts


Kerajaan salur RM66 juta pinjaman kepada PKS, MTC

KUALA LUMPUR: Kerajaan telah menyalurkan sebanyak RM66 juta kepada 13,865 Perusahaan Kecil dan Sederhana (PKS) dan syarikat di peringkat pertengahan (MTC) dalam bentuk geran dan pinjaman untuk langganan perkhidmatan digitalisasi setakat 14 Mei 2021.

Menteri Kewangan, Tengku Datuk Seri Zafrul Tengku Abdul Aziz berkata, bagi pembiayaan mikro kredit Pelan Jana Semula Ekonomi Negara (PENJANA) di bawah Bank Simpanan Nasional, sejumlah RM421.2 juta telah disalurkan bagi memanfaatkan 12,666 PKS mikro termasuk dalam bidang peruncitan dan perkhidmatan bagi tempoh yang sama.

Beliau berkata demikian dalam laporan Unit Pelaksanaan dan Koordinasi Stimulus Ekonomi Antara Agensi Nasional (LAKSANA) Ke-54 yang dikeluarkan semalam.

Menurut Tengku Zafrul, di bawah inisiatif Kelapan Program Strategik Memperkasa Rakyat dan Ekonomi (PEMERKASA) iaitu Merangsang Semula Sektor Pelancongan dan Peruncitan, kerajaan bersetuju menyalurkan Geran Bantuan Khas secara one-off (sekali) sebanyak RM3,000 kepada lebih 5,000 agensi pelancongan yang berdaftar dengan Kementerian Pelancongan, Seni dan Budaya Malaysia (MOTAC).

“Setakat 16 April, sebanyak RM2.574 juta telah disalurkan kepada 858 syarikat pengendali pelancong.

“Kerajaan juga bersetuju untuk menyediakan bantuan tunai secara one-off (sekali) sebanyak RM600 kepada pengusaha homestay (inap desa) yang didaftar dengan MOTAC,” katanya.

Beliau berkata, bantuan tersebut dijangka dapat memanfaatkan lebih 4,000 tuan rumah atau pengusaha Program Pengalaman Homestay.

“Sehingga 15 April, sebanyak RM183,600 telah disalurkan kepada 728 homestay di Perlis, Selangor dan Terengganu bagi pembayaran Fasa 1.

“MOTAC ketika ini sedang dalam usaha untuk memuktamadkan senarai penerima bantuan ini kepada pengusaha Program Pengalaman Homestay Malaysia yang berdaftar dengan kementerian,” tambahnya.

Sementara itu, antara inisiatif lain kerajaan termasuklah elaun khas barisan hadapan dan setakat 14 Mei, sebanyak RM719.51 juta telah disalurkan berdasarkan 2,011,032 tuntutan kepada doktor, jururawat dan kakitangan perubatan lain yang terlibat secara langsung dalam pengurusan dan pembendungan pandemik Covid-19.

Tengku Zafrul berkata, elaun khas ini juga dipanjangkan kepada anggota tentera, polis, kastam, imigresen, bomba, anggota Angkatan Pertahanan Awam serta anggota RELA yang terlibat secara langsung dalam melaksanakan Perintah Kawalan Pergerakan (PKP).

Bagi sokongan kepada industri pertanian dan makanan, pembiayaan bernilai RM400 juta telah diperuntukkan bagi golongan petani, peladang dan nelayan.

“Di bawah skim ini, RM350 juta merupakan peruntukan di bawah Skim Pembiayaan Mikrokredit Agrobank, dan setakat 14 Mei, sebanyak RM151.02 juta telah disalurkan di bawah skim ini bagi memanfaatkan 12,644 PKS Mikro pertanian.

“Jaminan makanan (food security) amat dititikberatkan dalam Pelan Penjana dan juga Belanjawan 2021,” katanya.- Bernama

See author's posts


Tentera Sri Lanka lepas tembakan kawal rusuhan

PENUNJUK perasaan mengambil bahagian dalam protes di Colombo pada 16 Jun 2022, menentang projektenaga boleh diperbaharui di Mannar, yang melibatkan Kumpulan Adani dari India.

COLOMBO: Tentera Sri Lanka melepaskan tembakan bagi mengawal rusuhan di sebuah stesen minyak susulan penduduk berang selepas diberitahu bekalan petrol dan diesel habis.

Menurut seorang pegawai, orang ramai sudah lama berbaris menunggu giliran bagi membeli bahan api itu, suatu fenomena yang tidak pernah berlaku sebelum ini di Sri Lanka, yang kini dikhuatiri berada di ambang muflis.

Jurucakap tentera, Nilantha Premaratne, berkata tentera melepaskan tembakan di Visuvamadu, 365 kilometer (km) di utara Colombo semalam selepas pusat pengawal mereka dibaling dengan batu.

“Sekumpulan 20 hingga 30 orang membaling batu dan merosakkan sebuah trak tentera,” katanya kepada AFP.

Polis berkata, empat orang awam dan tiga tentera cedera selepas tentera melepaskan tembakan buat kali pertama bagi meredakan rusuhan dikaitkan dengan krisis ekonomi yang semakin meruncing.

Katanya, berikutan pam kehabisan petrol, pemandu kenderaan mula membuat bantahan dan suasana bertambah buruk meningkat menjadi pertempuran dengan tentera.

Sri Lanka mengalami krisis ekonomi terburuk sejak kemerdekaan, di mana negara itu tidak dapat mencari dolar untuk mengimport barangan keperluan, termasuk makanan, bahan api dan ubat.

Seramai 22 juta penduduk negara itu mengalami kekurangan bekalan yang teruk dan beratur panjang untuk mendapatkannya dalam jumlah yang terhad, sementara Presiden Gotabaya Rajapaksa terus berdegil enggan berundur kerana kesalahan tadbir urus.

Sri Lanka mengerahkan polis bersenjata dan tentera untuk mengawal stesen minyak.

Seorang pemandu kenderaan ditembak mati oleh polis di bandar tengah Rambukkana pada April lalu, apabila pertempuran tercetus berhubung pengagihan petrol dan diesel yang dicatu.

Polis berkata, pertempuran membabitkan pemandu meletus di tiga lokasi pada hujung minggu. Sekurang-kurangnya enam konstabel cedera dalam satu pertempuran, manakala tujuh pemandu ditahan.

Kerajaan mengisytiharkan institusi dan sekolah di negara itu ditutup selama dua minggu, dalam usaha untuk mengurangkan keperluan dan menjimatkan stok bahan api yang semakin susut. – AFP

See author's posts


Taman Negara Similajau simpan khazanah alam berharga

Bintulu pada asal hanya sebuah kampung nelayan yang dikenali dengan hasil lautnya seperti udang, cencaluk dan belacan, kini muncul sebagai sebuah bandar yang menempatkan pelbagai peluang pekerjaan dengan pertumbuhan pelbagai industri berat dan industri minyak dan gas di bandar ini.

Kini Bintulu menjadi buah mulut berikutan memiliki dua buah pelabuhan laut dalam iaitu Pelabuhan Bintulu dan juga Pelabuhan Samalaju.

Di samping industri minyak yang berkembang pesat di bandar ini, Bintulu menjadi pilihan para pelabur dari dalam mahupun luar negara untuk bertapak di kawasan perindustrian Kidurong dan juga Taman Perindustrian Samalaju.

Namun demikian, di sebalik Bintulu yang gah dengan sebuah bandar industri, terdapat sebuah Taman Negara yang dikenali sebagai Taman Negara Similajau bersebelahan dengan pertapakan industri ini sini.

Taman Negara Similajau telah diwartakan pada tahun 1978 diuruskan oleh Sarawak Forestry Corporation (SFC) pada 1 Disember tahun yang sama.

Di tengah kesibukan kota, taman negara ini juga mampu menyediakan percutian hujung minggu yang hebat dan memberikan pengalaman berharga buat pengunjung.

Taman Negara Similajau

Taman Negara Similajau terletak sekitar 45 minit dari pusat Bandar Bintulu. Perjalanan ke taman ini akan melintasi sebuah perkampungan yang dikenali sebagai Kampung Batu Mandi.

Uniknya di Taman Negara ini juga terdapat salah satu kawasan pantai dan antara yang tercantik di Malaysia dengan pasir pantai putih bersih yang tidak tercemar dan pantai berbatu yang menghadap Laut China Selatan.

Sementara itu, Taman Negara Similajau juga meliputi kawasan seluas 7,064 hektar hutan dara termasuklah tepi pantai itu bermula dari Sungai Likau di selatan hingga ke Sungai Similajau di utara.

Merentangi sepanjang 30km, ia penuh dengan flora dan fauna dan menjanjikan pengalaman menarik menjelajah berbatu-batu pantai kosong.

Fauna daratan di taman ini mempunyai 24 spesies mamalia yang direkodkan, seperti ungka, langur berbelang dan kera ekor panjang.

Satu reptilia penting yang menjadi penghuni dan dijumpai di sini adalah Buaya Air Tawar.

Taman Negara ini juga telah merekodkan 230 spesies burung, termasuk Burung Kenyalang dan burung-burung air yang berhijrah seperti Storms Stork.

Malah jika anda bernasib baik, anda mungkin boleh melihat ikan lumba-lumba berenang di kalangan ombak. Kadangkala, penyu naik ke darat untuk bertelur.

Taman ini menjanjikan satu kelainan dan keunikannya bukan sahaja dari segi kemudahan yang ditawarkan malahan menyimpan banyak khazanah alam semula jadi yang amat berharga yang boleh diterokai oleh pengunjung-pengunjungnya.

Dalam pada itu, kawasan Similajau merangkumi kawasan 8,996 hektar hutan dara pinggir pantai bermula dari Sungai Likau di selatan hingga ke Sungai Similajau di utara, termasuk 7,064 hektar garisan pantai (kawasan darat) dan 1,932 hektar kawasan laut serta sebahagian daripada kawasan pemeliharaan untuk pelbagai spesies hidupan liar dan spesies tumbuhan.

Pengalaman di Taman Negara Similajau

Di Taman Negara Similajau terdapat 10 hentian yang pasti memberikan pengalaman berbeza iaitu Golden Beach, Turtle Beach I & II, Batu Anchau, Sebubong Pool, Circular Trail dan Education Trail.

Sementara itu tiga khazanah hutan utama dan paling berharga di taman itu antaranya hutan pantai, hutan kerangas, hutan `Mixed Dipterocarp’ serta hutan paya bakau.

Hidupan liar yang terdapat di taman ini pula adalah ikan lumba-lumba, penyu, belangkas dan buaya air masin di Sungai Likau juga satu reptilia penting yang dijumpai di sini adalah Buaya Air Tawar.

Untuk merasai pengalaman di Taman Negara Similajau, pengunjung juga boleh bermalam di taman ini.

Terdapat beberapa pilihan tempat penginapan disediakan seperti Rumah Rehat Kenamaan (VIP), Pandu Masuk Chalet (Drive In Chalet), Asrama 18 bilik dan tapak perkhemahan bagi mereka yang ingin mendirikan khemah di kawasan taman, tempat mandi awam dan pondok rehat.

Oleh itu, jangan lepaskan peluang anda untuk datang berkunjung ke Taman Negara Similajau yang pasti membekalkan pengalaman manis dalam hidup anda.

See author's posts


UK umum pakej rangsangan tambahan

UNITED KINGDOM: Kerajaan United Kingdom (UK) mengumumkan pakej rangsangan tambahan bernilai £30 bilion bagi meningkatkan lagi pertumbuhan negara berkenaan dan mengurangkan kadar pengangguran susulan Covid-19.Pakej berkenaan termasuk pelbagai insentif untuk perniagaan mengekalkan dan mengambil pekerja baru yang turut melibatkan dana untuk latihan dan projek alam sekitar.

Syarikat juga akan diberikan insentif £1,000 pound untuk setiap pekerja yang diambil bekerja semula manakala pekerja baharu akan dibayar selama 6 bulan dengan peruntukkan £2 bilion pound.Pakej rangsangan akan turut membantu sektor pelancongan dan hospitaliti yang teruk terjejas.

Menurut Menteri Kewangan Britain, Rishi Sunak pakej rangsangan tersebut turut melibatkan pemotongan cukai bersasar dan program diskaun untuk makan di restoran untuk galakkan orang ramai makan di restoran daripada Isnin ke Rabu dengan diskaun maksimum £10 seorang.“Kami telah mengambil tindakan untuk melindungi ekonomi, tetapi rakyat khuatir dengan risiko kehilangan pekerjaan dengan kadar pengangguran yang meningkat.“Kami tidak akan membiarkan perkara ini dan akan melakukan semua yang kami mampu untuk memberi peluang pekerjaan kerja jadi hari ini kita bertindak dengan rancangan untuk menyelamatkan sektor pekerjaan,” katanya.Kadar pengangguran UK kini dilaporkan pada tahap 3.9% namun Pertubuhan Kerjasama Ekonomi dan Pembangunan (OECD) menjangkakan kadar pengangguran akan meningkat kepada 15% dalam gelombang kedua jangkitan Covid-19. UK sebelum ini mengumumkan pakej rangsangan pada Mac lalu bernilai £330 bilion bagi menopang ekonomi yang kucar kacir akibat Covid-19.-AFP

See author's posts


MAHB pertingkat keusahawanan Bumiputera

KUALA LUMPUR: Malaysia Airports Holdings Bhd (MAHB) bekerjasama dengan Perbadanan Usahawan Nasional Bhd (PUNB) untuk berkongsi peluang runcit yang tersedia di lapangan terbang bersama-sama ahli Organisasi Peruncit Bumiputera (BRO).

Ketua Pegawai Eksekutif kumpulan, Datuk Mohd Shukrie Mohd Salleh berkata, memupuk agenda bumiputera sering menjadi strategi utama MAHB, malah, kumpulan pengendali lapangan terbang itu memulakan kerjasama dengan Kementerian Perdagangan Antarabangsa dan Industri sejak 2006.

Ia menyediakan sebanyak 15 hingga 20 lot runcit kepada peruncit bumiputera sebagai sebahagian daripada inisiatif tanggung jawab sosial korporat.

“Penyertaan bumiputera dari segi ruang runcit di lapangan terbang antarabangsa kami adalah 33 peratus yang kebiasaannya lebih tinggi berbanding kebanyakan pusat beli-belah di Lembah Klang. Dari segi jumlah outlet runcit, terdapat 800 outlet runcit di seluruh rangkaian lapangan terbang Malaysia Airports dan hampir 20 peratus daripadanya telah diisi usahawan Bumiputera,” katanya dalam kenyataan semalam.

Mohd Shukrie berkata, sejak dua tahun lepas, MAHB menambahbaik program pembangunan usahawan bumiputera di lapangan terbang itu menerusi strategi RESET Komersial.

Strategi ini menggariskan inisiatif ‘Sense of Malaysia’ (Sentuhan Malaysia) antaranya pelanggan berpeluang mendapatkan produk-produk tempatan yang berkualiti, bungkusan menarik dan dipamerkan di lot runcit dengan citarasa Malaysia yang berbeza.

SOM adalah inisiatif berterusan dan telah mencatatkan kejayaan dalam beberapa kempen runcit seperti HIMPUN yang memberi tumpuan kepada jenama perusahaan kecil dan sederhana (PKS) seperti fesyen, jenama kraf dan kecantikan, manakala KUEHKITA menumpukan kepada jenama PKS bagi produk makanan tempatan.

Kempen ini dijalankan dengan kerjasama Pusat Pembangunan Reka Bentuk Malaysia (DDEC) selaku agensi di bawah Kementerian Pembangunan Luar Bandar.

Sementara itu, Ketua Pegawai Eksekutif PUNB, Izwan Zainuddin berkata, strategi dan perancangan MAHB menerusi RESET Komersial telah meningkatkan piawaian runcit di lapangan terbang yang bukan sahaja mengiktiraf jenama antarabangsa, malah peneraju di peringkat tempatan khususnya usahawan bumiputera.

Mereka menerima manfaat daripada inisiatif ini berikutan KLIA merupakan pusat yang menghimpunkan jutaan tetamu dan penumpang pada setiap tahun.

Menurut kenyataan itu, MAHB dan PUNB berhasrat mencapai objektif dalam Wawasan Kemakmuran Bersama 2030 dengan menyediakan sokongan bagi memastikan perniagaan bumiputera daripada industri seperti makanan dan minuman serta fesyen mengisi sebahagian daripada ruang runcit di KLIA dan lapangan terbang antarabangsa yang lain. – Bernama

See author's posts


Pelawat dikehendaki jalani ujian rT-PCR

KUCHING: Bagi kemasukan warganegara dan bukan warganegara dari luar negara ke Sarawak, mereka dikehendaki untuk menjalani ujian rT-PCR tiga hari sebelum masuk ke Malaysia, kata Timbalan Ketua Menteri, Datuk Amar Douglas Uggah Embas.

Beliau berkata setelah bermesyuarat semalam Jawatankuasa Pengurusan Bencana Negeri (JPBN) Sarawak membuat beberapa keputusan seperti itu untuk kemasukan ke Sarawak.

“Setibanya di Sarawak, mereka wajib menjalani tempoh kuarantin selama 14 hari di Pusat Kuarantin yang disediakan.

“Ujian secara rawak rT-PCR juga akan dilakukan untuk setiap penerbangan masuk ke Sarawak,” katanya pada sidang media laporan harian Covid-19 di sini semalam.

Beliau berkata JPBN turut memutuskan untuk melanjutkan penangguhan pembukaan semula sesi persekolahan di daerah Padawan.

“Berdasarkan nasihat Jabatan Kesihatan Negeri Sarawak, Majlis Keselamatan Negara Sarawak dan persetujuan bersama antara semua pihak termasuk wakil Kementerian Pendidikan Malaysia (Jabatan Pendidikan Negeri Sarawak) telah memutuskan melanjut penangguhan pembukaan semula sesi persekolahan bagi dua (2) sekolah menengah melibatkan Kelas Peralihan, Tingkatan 1, 2, 3 dan 4, Tingkatan 6 Rendah.

“Penangguhan juga dilanjutkan ke 23 sekolah rendah melibatkan Tahun 1, 2, 3, 4, 5 dan 6 di daerah Padawan ke 3 Ogos 2020.

“Bagi kelas prasekolah, Tingkatan 5 dan Tingkatan 6 Atas, sesi persekolahan diteruskan seperti biasa,” ujar Uggah.

Dalam perkara lain, bagi pemantauan pematuhan PKPP,  sebanyak 1,895 premis telah dipantau iaitu pasar raya (310), restoran (402), kilang (19), bank (190), pejabat kerajaan (53), penjaja (64), pasar tani/awam (81), tempat ibadah (73), tempat riadah (64), tapak pembinaan (15) dan lain-lain (624) semalam.

“Seramai 696 anggota pematuhan PKPP yang terdiri daripada PDRM (346), ATM (39), RELA (152), APM (94), PBT (50), KKM (10), dan Lain-lain agensi (5) terlibat dalam program itu.

“PDRM telah membuat empat (4) tangkapan yang melibatkan GRO warga asing di Mukah kerana tidak mempunyai permit kerja yang sah dan 46 kes dikeluarkan kompaun kerana didapati mengingkari serta tidak mematuhi Garis Panduan (SOP).

“Daripada jumlah 46 kes tersebut, 34 kes adalah di pusat hiburan di Kuching dan 12 kes adalah di pusat hiburan di Mukah,” katanya

Uggah berkata setakat semalam juga terdapat enam sekatan jalan raya di lima daerah sempena Op Benteng iaitu di Lundu (2), Bau (1), Serian (1), Sri Aman (1) dan Lubok Antu (1).

“Daripada enam sekatan jalan raya tersebut, sebanyak 1,260 jumlah kenderaan telah diperiksa,” katanya.

Oleh Alexandra Lorna

See author's posts


Covid-19 tidak jejas tumpuan Teakwondo Sarawak

KUCHING: Walaupun pelbagai cabaran dan kesukaran yang timbul ketika pandemik Covid-19 melanda sedikit mempengaruhi beberapa aktiviti dan program Taekwondo sebelumnya, tetapi itu tidak pernah mengganggu keinginan jurulatih dan atlet untuk meneruskan latihan kata Presiden Persatuan Taekwondo Negeri Sarawak (WTF) yang dilantik semula, Azizul Annuar Pehin Sri Tan Sri Adenan Satem.

“Krew teknikal kami telah berusaha untuk memberikan sesi latihan Zoom dan latihan maya semasa Perintah Kawalan Pergerakan (MCO) dan tempoh MCO Bersyarat untuk memastikan atlet kami tidak pernah meninggalkan latihan mereka dan sentiasa bersedia sepanjang masa.”

“Saya yakin dengan pasukan kami, jurulatih yang berdedikasi dan terkenal, bersama dengan semangat dan kerja berpasukan dari atlet kami, kumpulan sokongan ibu bapa, kami masih dapat mengekalkan prestasi cemerlang kami pada masa akan datang,” katanya.

Kata Azizul, Mesyuarat Agung Tahunan Ke-11 Persatuan Taekwondo Negeri Sarawak (WTF) yang diadakan di Taman Heritage, Petra Jaya baru-baru ini telah memilih Office Bearers untuk tahun 2020/2022.

Beliau yang juga Presiden Taekwondo Malaysia (WTF), mesyuarat tersebut  berjalan lancar dan beroperasi dengan teratur mengikut Prosedur Operasi Standard (SOP) tanpa sebarang insiden atau bantahan.

Beliau turut mengambil kesempatan ini untuk mengucapkan terima kasih yang tidak terhingga kepada Jawatankuasa Lembaga Eksekutifnya dan para anggotanya atas usaha, nasihat, sokongan dan kehadiran mereka.

“Saya sangat kagum dengan rakan-rakan ahli lembaga mereka dengan sikap bersatu, adil, telus dan harmoni semasa Mesyuarat Agung Tahunan ini.

“Usaha mereka untuk pembangunan Taekwondo (WTF) di negeri ini sangat terpuji, ”katanya.

WTF Sarawak adalah satu-satunya sukan WTF Taekwondo yang diiktiraf oleh Taekwondo Malaysia (WTF) dan Taekwondo Dunia.

“Ahli kami layak untuk menyertai Sukan Malaysia (SUKMA), Sukan SEA, Sukan ASIA dan Sukan Olimpik.

“Pada masa ini, kami mempunyai dua puluh kelab gabungan dan seratus pusat latihan yang diedarkan di semua bahagian di seluruh Sarawak termasuk Kuching, Samarahan, Sibu, Miri, Lawas, Bintulu, Sarikei, Meradong, Mukah, Sri Aman, Betong dan Kapit,” jelasnya.

Oleh Nur Ain Otsman

See author's posts


SDW2023 bakal tampil 32 pereka muda tempatan

KUCHING: Seramai 32 pereka muda tempatan akan mempamerkan idea reka bentuk perabot mereka pada Pavilion SayD’Signers yang akan berlangsung di Pusat Konvensyen Borneo Kuching (BCCK) pada 13 hingga 16 Februari ini.

Ketua Pegawai Eksekutif Saradec Dayang Nena Abang Bruce berkata, Pavilion yang dibina khas sempena Minggu Reka Bentuk Sarawak 2023 (SDW2023) itu telah ditetapkan untuk menjadi ekspo yang diterajui reka bentuk buatan sendiri pertama di Malaysia sebaik sahaja dilancarkan oleh Premier Sarawak Datuk Patinggi Tan Sri Abang Johari Tun Openg pada pembukaan program itu kelak.

Katanya, SDW2023 akan menghimpunkan beberapa minda yang paling inovatif dan kreatif dalam industri reka bentuk di samping mempamerkan trend terkini serta teknologi dalam seni bina, fesyen, reka bentuk grafik dan banyak lagi.

“Terletak di tengah-tengah dewan pameran utama di tingkat bawah BCCK, Pavilion SayD’Signers akan mempamerkan reka bentuk perabot yang sangat unik ciptaan 32 pereka muda dari kumpulan satu hingga empat program SayD’Signers Sarawak.

“Pengunjung akan dapat melihat reka bentuk perabot unik mereka dan mendapatkan lebih banyak maklumat hanya dengan mengimbas kod QR yang mengiringi setiap perabot yang dipamerkan di astaka,”katanya dalam satu kenyataan media pada Isnin.

Tambah Dayang, kesemua pereka yang terlibat sepanjang acara empat hari itu bersedia memberikan maklumat lanjut mengenai reka bentuk mereka dan menjawab semua soalan yang berkaitan.

Untuk rekod, SDW2023 anjuran Saradec dan Institut Teknologi Bandung (ITB) Indonesia diperakui oleh Kementerian Pelancongan, Industri Kreatif dan Seni Persembahan Sarawak serta Kementerian Perdagangan Antarabangsa & Industri, Terminal Perindustrian dan Pembangunan Usahawan serta disokong oleh Perbadanan Kemajuan Industri Kayu Sarawak (STIDC).

Rakan kongsi strategiknya termasuk Sarawak Timber Association (STA), Sarawak Furniture Industry Association (SFIA), Sarawak Tourism Board (STB), Tun Jugah Foundation, CENTEXS Commercial, University of Technology Sarawak (UTS), Universiti Malaysia Sarawak (UNIMAS), Kolej Komuniti, Ran & Nong Creations, Dr. Dorothy & Group serta penglibatan daripada sektor ekonomi, perdagangan dan pelancongan.

Oleh Mohd Neenatul Aizal

See author's posts


Penubuhan GPS untuk elak ‘terikat’ dengan parti lain

LIMBANG: Gabungan Parti Sarawak (GPS) ditubuhkan supaya tidak lagi terikat dengan kemelut politik yang sentiasa bergelora di Semenanjung.

Timbalan Pengerusi GPS, Datuk Amar Awang Tengah Ali Hasan berkata malah kedudukan GPS yang terasing daripada parti politik di seberang Laut China Selatan itu juga menjadikan gabungan empat parti politik tempatan itu tidak terikat dengan isu politik dimainkan di sana.

Selain itu kata Timbalan Premier Sarawak, peristiwa pahit dibawah naungan Pakatan Harapan (PH) ketika memerintah selama 22 bulan selepas Pilihan Raya Umum ke-14 (PRU-14) pada 2018, turut dijadikan iktibar.

“Itu sebab kita tubuhkan GPS (pada 2018) supaya tidak lagi terikat dengan kemelut politik di Semenanjung, dan tidak terikat dengan isu politik dimainkan mereka.

“Banyak janji yang ditabur pembangkang terutama ketika memerintah selama 22 bulan itu. Lebih menyedihkan banyak projek besar dibatal atau ditangguhkan di bawah pentadbiran kerajaan PH sehingga menjejaskan usaha membangunkan negeri ini.

“Projek itu termasuk membatalkan pembinaan jambatan selain infrastruktur lain seperti sekolah dan jalan raya. Malah, PH turut melengahkan pembinaan banyak projek lain.

“Oleh itu pengalaman kerajaan PH memerintah negara  22 bulan perlu dijadikan pengajaran dan iktibar agar rakyat Sarawak tidak terpengaruh dengan segala  janji pilihan yang dimainkan mereka,” katanya.

Beliau berkata demikian pada majlis Pemimpin Bersama Rakyat di Dewan Batu Biah, Limbang hari ini.

Turut sama ialah calon GPS Parlimen Limbang Datuk Hasbi Habibollah dan Ahli Dewan Undangan Negeri (ADUN) Batu Danau, Paulus Palu Gumbang.

Awang Tengah berkata masih banyak lagi yang perlu diperjuangkan termasuk hak Sarawak yang terhakis seperti termaktub dalam Perjanjian Malaysia 1963 (MA63) dengan memastikan suara ‘anak Sarawak’ kuat di Parlimen melalui kemenangan besar pada PRU-15) ini.

Oleh ADENG EDRUS

See author's posts


PERJUANGKAN HAK TERHAKIS

KUCHING: Tuntutan Sarawak ke atas hak-haknya di bawah Perjanjian Malaysia 1963 (MA63) bukanlah untuk kepentingan negeri itu semata-mata tetapi turut mengambil kira kepentingan Malaysia, kata Timbalan Ketua Menteri Sarawak, Datuk Amar Awang Tengah Ali Hasan (gambar).

Beliau berkata, rundingan mendapatkan kembali hak-hak yang terhakis sama ada secara sengaja atau tidak sengaja ini merupakan di antara agenda yang terus diperjuangkan oleh kerajaan Sarawak pimpinan Gabungan Parti Sarawak (GPS) dalam hal berkaitan MA63.

“Kita akan terus memperjuangkannya, kerana ini adalah hak kita yang seharusnya dikembalikan, dan bersyukur telah ada venue untuk membincangkan perkara ini. Perdana Menteri (Datuk Seri Ismail Sabri Yaakob) meneruskan Mesyuarat Majlis Khas MA63.

“Kita telah mencapai banyak yang kita tuntut, mana-mana yang masih belum dicapai, komitmen untuk meneruskan perbincangan bagi menyelesaikan masalah-masalah ini diteruskan,” katanya dalam wawancara khas bersama Bernama di pejabatnya baru-baru ini.

Menurutnya perkara itu diperjuangkan bukan sahaja untuk Sarawak juga mengambil kira kepentingan negara, supaya Malaysia akan sentiasa terus maju ke depan dan memiliki semangat perpaduan serta kesepakatan yang tinggi.

Awang Tengah berkata, Kerajaan Sarawak mengambil dasar menumpukan kepada usaha pembangunan untuk meningkatkan kesejahteraan rakyatnya sejak dari era pentadbiran Ketua Menteri keempatnya Tun Pehin Sri Abdul Taib Mahmud, yang kini adalah Yang Dipertua Negeri Sarawak.

“Sehinggalah kepada Allahyarham Tok Nan (Tan Sri Adenan Satem), sekarang Abang Jo (Datuk Patinggi Abang Johari Tun Openg) sebagai ketua menteri, Sarawak dapat mengekalkan kestabilan politik dan juga kerajaan yang stabil (dan) dasar yang tidak mahu meminggirkan mana-mana pihak,” katanya.

Awang Tengah berkata walaupun rakyat Sarawak terdiri dari berbilang kaum dan agama, perbezaan ini telah menjadi kekuatan kepada mereka untuk hidup dalam keadaan yang harmoni dan bersatu padu.

Katanya kerajaan Sarawak menerusi Jabatan Ketua Menterinya telah menubuhkan Unit Hal Ehwal Agama-Agama Lain (UNIFOR) bagi menjaga kesejahteraan penganut agama lain selain Islam di negeri ini dan langkah ini diterima masyarakat Islam Sarawak.

“Kita sudah ada Majlis Agama Islam (Sarawak), ada Jabatan Agama Islam dan kita tubuh UNIFOR ini untuk mewujudkan satu masyarakat yang harmoni, hidup bersatu padu walaupun berbeza fahaman agama dan ini disambut baik oleh masyarakat kita,” katanya.

Beliau berkata, rakyat perlu terus bersama-sama mempertahankan kestabilan politik dan keutuhan kerajaan sekarang kerana ia penting bagi mewujudkan ekosistem pelaburan dan persekitaran yang kondusif. – Bernama

See author's posts


BBP bantu tangkap ular

BINTANGOR: Seekor ular tiung cincin emas berukuran panjang 1.5 meter telah ditangkap oleh anggota bomba.

Ketua Balai Bomba dan Penyelamat (BBP) Bintangor, PPgB Nicholas Belulin berkata, ular tersebut ditangkap oleh pihaknya di salah sebuah sangkar ayam di Sungai Labas, pagi semalam.

“Ular tersebut berjaya ditangkap oleh anggota bomba menggunakan alat penjerut ular.

“Terdahulu, pihak kami menerima panggilan kecemasan daripada pemilik ayam yang melaporkan penemuan ular tiung cincin emas di dalam sangkar ayamnya,” katanya.

PPgB Nicholas Belulin berkata demikian dalam satu kenyataan, pagi semalam.

Tambahnya, respons dengan panggilan kecemasan sekitar jam 8.36 pagi, tiga anggota bomba diketuai oleh PBK II Mohd Khairul Adeni Bahgia bergegas ke lokasi untuk menangkap ular.

“Operasi menangkap ular tamat jam 9.06 pagi.

“Setelah ditangkap, ular dilepaskan semula ke habitat asal,” ujarnya.

See author's posts


Pustaka Negeri Sarawak ajak ummah bersama martabatkan al-Quran

KUCHING: Pustaka Negeri Sarawak member sokongan dan bersama mengambil tanggungjawab untuk mengajak orang ramai menyertai World Quran Hour 2023 yang akan diadakan secara serentak di seluruh dunia bermula 10.15 hingga 10.30 pagi pada 13 April ini bersamaan 22 Ramadan 1444H.

Pustaka Negeri Sarawak dengan kerjasama Rumah Ngaji Sarawak akan berlangsung di Masjid Darul Hana, Jalan Tun Salahuddin, Kuching dan dapat ditonton secara langsung melalui platform Facebook dan Youtube Pustaka Negeri Sarawak bermula 9.00 pagi hingga 12.00 tengah hari.

Pustaka Negeri Sarawak dalam satu kenyataan berkata, Program World Quran Hour 2023 turut mendapat sambutan dan sokongan daripada Timbalan Menteri Utiliti dan Telekomunikasi (Utiliti), Datu Dr. Abdul Rahman Junaidi.

“Pelbagai pengisian program turut diadakan pada hari tersebut antaranya adalah Tadabbur Surah Al-Insan oleh Sahibus Samahah Mufti Negeri Sarawak, persembahan nasyid dan qasidah.

“Untuk 2023 ini, Surah Al-Insan telah dipilih dengan membawa tema ‘Memanusiakan Manusia’ (Humanising the Ummah) melalui agenda Humanising the Home, Humanising the Workplace, Humanising the Nation serta Humanising the World dalam usaha merealisasikan misi masuk syurga sekeluarga,” katanya.

Matlamat utama World #QuranHour adalah untuk menggalakkan masyarakat berinteraksi dengan al-Quran iaitu baca, faham dan amal, menggarap nilai-nilai mulia yang dapat dihayati daripada surah-surah di dalam al- Quran; bagi membentuk cara hidup berlandaskan al-Quran, melahirkan legasi yang mempunyai sistem operasi diri berlandaskan al-Quran serta untuk membangun negara dan dunia yang berbudi dan penyayang.

“Semua lapisan masyarakat di Sarawak yang menyertai program ini boleh memuat naik gambar masing-masing di laman sosial dengan menaip #Worldquranhour23 #WQHSWK23 dan hantar ke twitter, Instagram serta facebook Pustaka Negeri Sarawak.

Laporan/statistik boleh dihantar melalui applikasi ‘web browser’ di alamat https://bit.ly/lrt2023

Sebarang pertanyaan lanjut, sila hubungi Ramdzan Saman di talian 014-8603620 atau Dayang Najwa Hazwani Awang Zaini ditalian 016-8947255.

Oleh NUR AIN OTSMAN

See author's posts


Gesa belia ceburi ekopelancongan

LUNDU: Golongan belia digesa untuk merebut peluang latihan dan kursus berkaitan ekopelancongan mampan sesuai dengan potensi yang ada di kawasan Tanjong Datu.

Calon Ahli Dewan Undangan Negeri (ADUN) Tanjong Datu, Azizul Annuar Adenan berkata antara ekopelancongan yang berpotensi di kawasan tersebut melibatkan pantai, kraftangan, rumah inap desa, gunung, air terjun dan sebagainya.

“Dengan adanya Kampus Pusat Kecemerlangan Teknikal Sarawak (CENTEXS) yang menawarkan kursus-kursus seperti bidang hospitaliti dan pelancongan, ia akan memberi lebih peluang kepada golongan belia yang terlatih dan berkemahiran untuk mengambil peluang untuk menaik taraf kehidupan mereka.

“Inilah pembangunan yang dibawa oleh Gabungan Parti Sarawak (GPS) di mana setelah siapnya pembinaan Jambatan Rambungan dan jalan raya Pan Borneo, ia akan menjadikan ekopelancongan berkembang dengan pesat sekaligus menambah pendapatan masyarakat setempat,” ujarnya.

Beliau berkata demikian pada sidang media sempena lawatan Menteri Pelancongan, Seni dan Budaya, Dato Sri Nancy Shukri ke Program Voluntourism: Penghijauan Malaysia di Kampung Telok Melano, di sini, semalam.

Dalam pada itu, beliau berharap masyarakat di kawasan DUN Tanjong Datu memberi peluang kepada beliau untuk meneruskan pembangunan di kawasan tersebut dengan visi untuk memajukan pendidikan, sosio budaya, ekonomi dan pelancongan.

Oleh RYNNA SHA’ERRA

See author's posts


Scoot sambung semula penerbangan

KUALA LUMPUR: Cabang penerbangan tambang rendah Singapore Airlines, Scoot, menyambung kembali penerbangan ke tiga destinasi di Malaysia, iaitu Kuching, Ipoh dan Pulau Pinang masing-masing mulai 5 Jun 12 Jun dan 14 Jun.

Dalam satu kenyataan semalam, Scoot berkata, pihaknya telah melaksanakan beberapa langkah untuk melindungi kesihatan penumpang dan anak kapal.

“Syarikat penerbangan ini akan terus meningkatkan prosedur operasinya dan memperkenalkan langkah-langkah pencegahan tambahan untuk membolehkan pelanggan melakukan perjalanan dengan keyakinan lebih tinggi.

“Scoot sangat menggalakkan semua pelanggan untuk tiba di lapangan terbang lebih awal bagi memastikan mempunyai masa yang cukup untuk prosedur pra-penerbangan tambahan,” katanya.

Syarikat penerbangan itu juga telah melanjutkan tawaran pertukaran tarikh percuma untuk sekali bagi semua tempahan yang dibuat mulai semalam hingga akhir Jun 2020 sekiranya pelanggan perlu mengubah rancangan perjalanan mereka setelah membuat tempahan.

“Selain itu, semua pelanggan yang membuat tempahan pada atau sebelum 15 Mac 2020 untuk penerbangan yang berlepas antara 23 Januari dan 31 Julai 2020 dibatalkan, layak mendapat dua pilihan pembayaran balik – pengembalian wang 100 peratus melalui kaedah pembayaran asal atau 120 peratus bayaran balik secara baucar Scoot dengan tempoh sah 12 bulan.

“Pelancong yang memasuki Malaysia (termasuk warganegara Malaysia, bukan warganegara Malaysia dan Penduduk Tetap) juga diingatkan untuk mengikuti perkembangan dasar terkini mengenai kuarantin yang dikenakan oleh kerajaan Malaysia mulai 10 Jun 2020,” kata syarikat penerbangan itu. Ketua Pegawai Eksekutif Campbell Wilson berkata, Scoot bekerjasama rapat dengan pengawal selia dan pakar kesihatan untuk melaksanakan langkah komprehensif yang dipertingkatkan untuk memastikan piawaian kebersihan yang tinggi. – Bernama

See author's posts


PETARA, ANTU!• Kuasa Mistik Antu:Sitan, Jin, Iblis

Tusun Ke-53BEPELASARKA penemu litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’ dibagi ngagai tiga raban iya nya: i. Kuasa mistik Petara (God, Almighty, Tuhan) ii. Kuasa mistik Bunsu Petara (Dewa, Diety) iii. Kuasa mistik Antu [Sitan, Jin, Iblis]. Sida tu seraban ari ‘supernatural being’ ti diau ba dunya ti enda ulih peda tauka digusung mensia dunya. Semina mensia ti bisi ngembuan kuasa mistik aja ulih bekaul tauka datai ba dunya sida tu.

PENTI PEMALI

Minggu tu aku mai pemacha mansik pasal kuasa mistik Antu ti bekaul enggau penti pemali dalam jalai pengidup bansa Iban. Penti pemali tu endang amai bisi ‘exist, wujud” dalam jalai pengidup tetiap bansa di serata dunya tu. Penti pemali mega bisi disebut dalam bidang penemu Sains Sosial tauka Sains Spiritual. Dalam jalai pengidup kitai Iban ti agi megai pengarap tauka agama Adat, penti pemali tu enda tau enggau kitai main-main. Iya ukai pekara ti ulih dikelikuhka kita ngena chara penemu diri empu aja laban iya bisi kaul enggau kuasa mistik Antu tauka Bunsu Petara (Dewa) lalu dikemendar ‘diizin’ Petara (God Almighty, Tuhan).

Nitihka penemu Sains Spiritual, penti pemali mai reti utai ti enda tau dikereja sebarang mensia bepelasarka pengarap tauka agama laban enti utai nya dikereja iya tau ngenataika penusah tauka ukum ari kuasa dunya mistik ‘dunya ghaib’ Antu tauka Bunsu Petara. Ambi ke chunto, penti pemali maya kitai mensia tama ke dalam kampung: enda tau nunu budu, belachan tauka utai ti bebau . Enti utai nya dikereja kitai, kuasa mistik Antu ‘makluk halus alam ghaib’ deka meri timbal ti tau ngenataika penusah ngagai kitai ti nunu utai nya.

Tentu kitai Iban kala ninga pasal orang ti mai telu manuk ke dalam kampung; lebuh deka manduk tauka makai utai nya, iya tau bebali nyadi telu matu bau tauka nadai isi. Utai ti nyelai baka nya disebut ‘latung’ laban iya nyelai tang amai nyadi; ‘pelik tetapi benar’.

Nya mih nunjukka kuasa mistik Antu ‘alam ghaib’ ulih ngachau pengidup kitai mensia enti kitai ngelanggar penti pemali sida sereta sumbung lalu enda bebasaka sida Antu ti endang amai bisi dalam babas kampung nya. Maya tama babas kampung jerung kitai mensia enda tau ragak, bejaku kelalu inggar tauka bejaku changka enggaika utai ti disebut kitai nya tau ngachau pengelikun tauka medis ati sida Antu ti endang amai bisi meratika ulah kitai mensia; taja kitai enda ulih meda sida.

Semina mensia ti bisi ngembuan “Sixth & Seventh Sense” aja ulih tepedaka sida ‘makhluk halus’ nya. Mayuh mega penti pemali dalam babsa kampung jerung ti bukai enda alah sebut baka: enda tau ngensung, enda tau ngangau, enda tau ngambi utai ti nadai orang empu dalam babas, enggai ti bukai. Pia mega sebedau tama babas kampung ti jarang digusung mensia, kitai patut besampi minta ngagai Petara (God Almighty) tauka Bunsu Petara (Dewa) minta diri empu dijaga ari Antu ‘alam ghaib.”

PENTI NYA ‘ TABOO’

Nitihka penemu Sains Sosial, penti pemali reti nya utai ti enda tau dikereja ‘ taboo’ ngagai mayuh macham pekara ti tau mai penusah dalam aktiviti mensia, adat ti kudus tauka pemali ti bepelasarka ulah moral sereta agama. Orang ti ngelanggar penti pemali deka dikutuk mensia mayuh lalu diukum nitihka adat tauka undang-undang mensia dunya. Sekeda pemansik Sosial-psikologi madah, penti pemali dalam pengidup kitai Iban kena nagang kitai ngereja pengawa ti jai lalu tau ngasuh kitai bebadi, tabin, merinsa mensena tauka parai.

Ambi ke chunto, mali makai utai ti enda ti tudung enggaika dijeput antu lalu tau ngasuh mensia tabin tegal Antu. Uji kitai mansik ajar moral dalam penti pemali nya ngena penemu Sains. Pemakai ti enda ti tudung tau inggap lalat, lunyung lalu kaki lunyung, lalat ti udah inggap ba utai kamah sereta ngundan igi penyakit “kuman, bateria, virus” tau pindah ngagai pemakai ti enda ditudung nya. Lebuh kitai makai utai ti enda ditudung nya, igi penyakit nya tau tama ke dalam perut enggau tubuh kitai lalu tau ngasuh kita tabin raya baka pedis perut chirit, mutah bira muang ai .

Nitihka saintis Sosial Sigmund Freud, beleman tauka jadi mali melaki bini sereta munuh apai indai nya endang penti pemali serata dunya “universal”.  Taja pia, penemu mensia ti bepelasarka “Rationalisme & Sains” udah ngepunka ulah mensia sengaja ngelanggar penti pemali nya laban kenu ku sida penti mali kelalu nyekat adat enggau atur jalai pengidup sosial sida. Nitihka Sains Spiritual ulah jai mensia di dunya nya tau ngujungka semengat ‘tubuh rohani, roh’ tau nyadi energi negatif (Antu) maya udah mati ila.

PATUT BEJIMAT-JIMAT

Penti pemali dalam jalai pengidup bansa Iban nyengkaum berengkah ari pengawa dalam rumah tangga (domestik), pengawa bumai betaun, ngasu beburu, pengawa berikan, etb. Kitai Iban ti agi megai pengarap Agama Adat tauka Animisme patut bejimat-jimat lalu minta penemu ari Manang tauka Lemambang pasal pekara nya. Manang tauka Lemambang aja ulih muai penti pemali Iban ti ukai Keristin. Kitai Iban ti udah megai agama Kristian patut enda irau pasal penti pemali taja pia…, kita tau minta penemu ari Paderi gerija diri empu pasal penti pemali nya.

Nya mih, kuasa dunya mistik ANTU ti endang amai bisi ‘wujud’ di dunya mensia.  Nya alai bejimat-jimat lalu nguna pikir  ‘spiritual’ ti tinggi kena kitai mensia mutarka penusah tegal ANTU. (Referen: Freud, Sigmund, Totem and Taboo: Lewis, N. (1983) Life in Egypt under Roman Rule, Clarendon Press)

See author's posts


Didikan awal kanak-kanak mengenai kebakaran

LIMBANG: Sekolah Kebangsaan (SK) Melayu Pusat Limbang bekerjasama dengan Balai Bomba dan Penyelamat (BBP) Limbang mengadakan pendidikan awal kaedah memadam kebakaran.

Antaranya melalui ceramah keselamatan kebakaran, demontrasi tatacara penggunaan alat pemadam api dan pameran jentera dalam usaha memberi ilmu kesedaran kebakaran kepada murid sejak di awal usia.

Program dimulakan dengan ceramah dan taklimat ringkas mengenai peralatan memadam kebakaran dan bahan mudah terbakar yang perlu dielakkan oleh kanak-kanak.

Program itu bertujuan memberi pendedahan kepada kanak-kanak seawal usia enam tahun mengenai keselamatan kebakaran.

Melalui program itu, BBP Limbang turut memberi latihan menyelamat diri kepada kanak-kanak supaya mereka bersedia jika berlaku kebakaran.

Sepasukan bomba diketuai Pegawai Bomba Kanan II Ngo  Avan, Pasukan Charlie BBP Limbang menyertai program itu.

Oleh ADENG EDRUS

See author's posts


Pertembungan empat penjuru DUN Gedong

GEDONG: Kerusi Dewan Undangan Negeri (DUN) Gedong menyaksikan pertembungan empat penjuru antara Gabungan Parti Sarawak (GPS), Amanah, Parti Sarawak Bersatu (PSB) dan Parti Bumi Kenyalang (PBK).

Pertandingan empat penjuru di kerusi Gedong melibatkan Datuk Patinggi Tan Sri Abang Johari Tun Openg calon (GPS), Kamal Bujang (Amanah), Mohamad Sofian Faris Sharbini (PSB) dan Tomson Marcus Ango (PBK).

Pegawai Pengurus (RO) Pusat Penamaan Calon DUN Gedong Abdul Khalid Manap membuat pengumuman tersebut di pusat penamaan calon Dewan Masyarakat Gedong pada 10.30 pagi selepas tamat tempoh penamaan calon pada 10 pagi semalam.

Datuk Patinggi Tan Sri Abang Johari Tun Openg daripada Parti Pesaka Bumiputera Bersatu (PBB) menyerahkan borang pada 9.02 pagi.

Ia disusuli oleh Tomson Marcus Ango dari (PBK) menyerahkan borang pada pukul 9.04 pagi, Kamal Bujang (Amanah) pada

9.11 pagi.

Manakala dari (PSB) Mohamad Sofian Faris Sharbini sekitar

9.14 pagi.

Terdahulu, ketibaan Abang Johari di Dewan Masyarakat Gedong disambut dengan laungan ‘Hidup Abang Jo, Hidup GPS’.

Abang Johari memasuki pekarangan sebelum 9.02 sambil diiringi pencadang, Datuk Mohd Naroden Majais dan disokong Penghulu Iban Islam Kawasan Ulu Simunjan, Mohd Najib Arbi.

Ini merupakan kali pertama Abang Johari bertanding di DUN Gedong selepas berpindah dari DUN Satok yang dimenanginya selama sembilan penggal berturut-turut iaitu dari tahun 1981, 1983, 1991, 1996, 2001, 2006, 2011 dan 2016.

Naroden adalah bekas ADUN Gedong sejak 1991, dan telah memberi laluan kepada Abang Johari untuk bertanding di kerusi tersebut. Jumlah pengundi berdaftar di DUN 7,208.

Suruhanjaya Pilihan Raya (SPR) sebelum ini menetapkan hanya calon, pencadang dan penyokong calon dibenarkan masuk ke PPC bagi mengemukakan kertas pencalonan calon.

Sementara, penyokong parti politik yang diwakili bakal calon tidak dibenarkan masuk, begitu juga sebarang aktiviti berkumpul dan perarakan penyokong calon bertanding tidak dibenarkan di mana-mana tempat sepanjang hari penamaan calon.

Suruhanjaya Pilihan Raya (SPR) menetapkan tarikh mengundi PRN Sarawak ke-12 pada 18 Disember dan undi awal pada 14 Disember.

Oleh JEAKQLEYN YACHO

See author's posts


BSN MIRI DITUMPU

MIRI : Bank  Simpanan Nasional  (BSN)  di Jalan Sri Dagang di sini terus  menjadi  tumpuan  penerima bantuan  Bantuan  Khas  Sarawakku Sayang  (BKSS), semalam.

Ada yang sanggup menunggu dan tidur di luar bank seawal 2.00 pagi bagi mengelak beratur panjang untuk mendapatkan wang bantuan.

Rata – rata  mereka  yang menunggu  awal  datang  dari Ulu Tinjar,  Saeh, Niah  dan  Lambir  ekoran  tiada  perkhidmatan  BSN di  kawasan  mereka.

Terdahulu, satu  rakaman video  tular  di  laman  sosial  yang  memaparkan  orang  ramai  mula menunggu di luar bank  seawal 2.00 pagi.

Kejadian ini turut  menarik perhatian Ahli  Parlimen  Sibuti, Lukanisman  Awang  Sauni  yang kemudian  turun  padang  meninjau keadaan penerima bantuan tunai di bank berkenaan.

Dalam hantaran di laman Facebook, Lukanisman berkata, orang pertama yang menunggu datang dari Saeh, memaklumkan sudah tiga hari mencuba dan beliau bertanya satu persatu berkenaan situasi yang mereka hadapi.

“Cuaca juga agak sejuk dan ada yang datang bersama cucu menunggu sejak 12.00 malam.

“Makcik Dijah dari Rumah Lagan memaklumkan beliau membayar RM100 untuk tambang, ada yang datang dari Tinjar memaklumkan tidak balik modal kalau dua hingga tiga hari menunggu.

“Saya dimaklumkan tuntutan bantuan dihadkan seramai 80 sehari.

“Saya akui sistem penyampaian bantuan kerajaan ketika pandemik Covid-19 sebegini agak meletihkan dan perlu diurus dengan berperikemanusian,” katanya.

Lukanisman berkata, rata-rata memerlukan bantuan tunai ini bagi keperluan harian dan terkesan kerana terjejas pendapatan.

“Isu berkaitan bantuan tunai yang dibangkitkan, kemaskini akaun yang tidak lengkap, tiada akaun bank, perkhidmatan BSN hanya terhad di bandaraya Miri, tiada kaunter bergerak berjadual disediakan, kebenaran rentas daerah yang lebih ketat, tambang mahal, kemudahan ATM tiada di pekan seperti Bekenu, Beluru dan isu bilangan tebus bantuan yang terhad kepada 80 orang,” katanya.

Oleh  LIONG CHAI LING

See author's posts


Isu penyeludupan produk tembakau, beralkohol antara tumpuan Dewan Rakyat

KUALA LUMPUR: Isu mengenai penyeludupan produk tembakau dan rokok serta  produk beralkohol antara yang dibangkitkan pada persidangan Dewan Rakyat di sini, hari ini.

Berdasarkan Aturan Urusan Mesyuarat, soalan berkenaan akan ditanya oleh Datuk Wan Saifulruddin Wan Jan (PN-Tasek Gelugor) pada sesi Pertanyaan Bagi Jawab Lisan yang antara lain meminta anggaran kerugian hasil duti eksais, cukai jualan dan duti import akibat penyeludupan itu.

Sementara itu, Fong Kui Lun (PH-Bukit Bintang) meminta Menteri Pembangunan Wanita, Keluarga dan Masyarakat menyatakan tindakan tegas berhubung kes penderaan kanak-kanak yang semakin serius di pusat jagaan kanak-kanak seluruh negara.

Datuk Seri Tuan Ibrahim Tuan Man (PN-Kubang Kerian) pula meminta Menteri Pertanian dan Keterjaminan Makanan  menyatakan status terkini program SMART Sawah Berskala Besar (SMART SBB) yang dilaksanakan sebelum ini.

Turut bertanyakan soalan ialah Lim Guan Eng (PH-Bagan) yang meminta Menteri Kewangan menyatakan sebab utama pengukuhan nilai mata wang ringgit selepas Kerajaan Perpaduan ditubuhkan dengan mata wang asing seperti Dollar US, Singapura dan Rupiah Indonesia serta kesan ke atas ekonomi dan inflasi negara.

Selesai sesi soal jawab, menteri-menteri akan menjawab perbahasan Usul Menjunjung Kasih Titah Diraja mengikut kementerian masing-masing.  – Bernama

See author's posts


LTAK kembali sesak

SESAK… Keadaan sesak di LTAK dibanjiri orang ramai yang pulang ke Semenanjung Malaysia dan Sabah selepas menyambut Aidilfitri bersama keluarga di Kuching.

KUCHING: Lapangan Terbang Antarabangsa Kuching (LTAK) sejak Jumaat lalu menyaksikan keadaan sesak dengan bilangan besar rakyat Sarawak yang pulang bercuti sempena Aidilfitri sudah mula kembali ke Semenanjung Malaysia dan Sabah.

Ini menyebabkan kesesakan berikutan jumlah orang ramai melebihi kapasiti termasuk ramai yang datang untuk menghantar ahli keluarga masing-masing yang pulang ke Semenanjung Malaysia atau ke Sabah.

Tinjauan Utusan Sarawak di LTAK semalam mendapati kesesakan masih lagi berlaku selepas ketibaan rakyat Sarawak yang bakal berlepas datang lebih awal sebelum waktu penerbangan mereka.

Kebanyakan mereka memilih untuk datang sekitar tiga jam awal daripada waktu berlepas bagi mengelakkan terlepas waktu penerbangan selain disebabkan faktor jalan raya menuju ke LTAK yang sering kali sesak terutama ketika waktu kemuncak.

Difahamkan sejak minggu lalu selepas perayaan Aidilfitri, lebih 30 penerbangan berlepas dari LTAK ke destinasi di Kuala Lumpur, Johor Bahru, Pulau Pinang dan Kota Kinabalu saban hari dan dianggarkan hampir 10,000 penumpang menaiki penerbangan ke semua destinasi terbabit.

Dalam pada itu, hampir semua jadual penerbangan berjalan seperti biasa dan terdapat beberapa penerbangan kebanyakan ke Semenanjung Malaysia terpaksa ditunda lewat beberapa jam.

Malah, keadaan sesak bukan hanya berlaku di dalam LTAK, namun turut berlaku di tempat letak kereta sehingga memaksa ramai yang meletakkan kenderaan di bahu jalan.

Menurut salah seorang penduduk Sarawak yang ditemui di LTAK semalam, Dayang Suhana Awang, 40, berkata, dia  tiba di LTAK seawal 8.00 pagi dari Serian.

Katanya, kebenaran untuk pulang menyambut Aidilfitri pada tahun ini dimanfaatkan sepenuhnya setelah dua tahun tidak meraikan bersama ibu bapa di kampung halaman.

“Alhamdulillah, suami sudah beli tiket secara dalam talian seminggu awal sebelum Hari Raya untuk saya dan dua anak-anak kami.

“Nasib baik ‘flight’ hari ini (semalam) tidak ‘delay’ (ditunda) seperti yang dialami penumpang lain dua tiga hari lepas,” katanya yang pulang ke Seremban, Negeri Sembilan.

See author's posts


Perintah komited nyendiaka perengkaguna

MARUDI: Penulung Menteri Perintah Pelilih Menua, Datuk Penguang anak Manggil ngatur penemuai iya ngagai mayuh bengkah rumah panjai laban deka meratika mayuh bengkah projek ke benung dikemujurka.

Maya penemuai ngagai Rumah Jinggau anak Lubang Bukit Limau B, Bakong empai lama ke udah, Penguang ngasaika diri puas ati meda mayuh amat ubah ba rumah panjai nya berengkah ari iya nyadi pengari rayat N.76 Marudi.

Ku Penguang, sebedau iya nyadi pengari rayat nadai jalai meruan dikena ngelawa ngagai rumah panjai nya, ke semina jalai tanah luchah sereta mit amat.

Kandang ba mua rumah panjai nya agi dulu suba semina babas sereta luchak enti dibandingka enggau diatu, ku iya lebuh ngatur penemuai ngagai endur nya.

“Diatu jalai ngelawa ngagai endur nya sereta kandang mua rumah panjai nya mega udah ditar enggau manah ngena agih Projek Rayat,” ku iya.

Ketegal nya ku Penguang ti mega orang ngempu kerusi Kunsil Nengeri (DUN) Marudi lalu deka nyadi chalun Gabungan Parti Sarawak (GPS) maya Pengawa Bepilih Besai Nengeri Ke-12 (PRN-12), gaya rumah panjai nya nyau majak manah pengudah diaduka baru ngena Projek Mit Menua Pesisir (MRP) enggau Projek Ngemanahka Rumah Seranta Sarawak (PPRMS).

Ku iya, enda lama agi peranak rumah panjai nya deka ngasaika bekal ai beresi ngena Projek Rayat, Opis Bekal Ai Menua Pesisir (JBALB) ke benung dikemujurka.

Iya mega madahka, taja pan bisi sekeda orang enda setuju enggau pengawa ke digaga iya, tang iya sigi pechaya peranak rumah panjai ngagsaika pengaga ati ngagai pemansang ke udah dikemujuraka ba endur nya.

Iya meri terima kasih ngagai semua orang ke sama bela bisi enggau nyediaka perengkaguna sepemanjai timpuh iya nyadi pengari rayat.

Kelimpah ari nya Penguang mega nemuai ngagai taba endur ngagai Rumah Lingga anak Jinggan, Bukit Nat Bakong ke baru.

Maya penemuai iya ngagai endur nya Penguang ngasaika diri puas ati laban jalai dikena ngelawa rumah panjai nya udah ditar ngena i Projek Rakyat N.76 sereta ngarapka pengawa ngaga rumah panjai baru nya diatur enggau manah.

Lebuh nemuai ngagai Rumah Budin anak Nawek, Sg Tuyut maya hari ke sama iya sempat nyuaka chek MRP penyampau RM5,000 ngagai Biro Indu rumah panjai nya.

Maya berandau enggau peranak rumah panjai nya Penguang madahka Projek Bekal Eletrik Menua Pesisir RES Renggat 1 ba endur nya benung dikemujurka sereta jalai ngelawa ngagai runmah panjai nya mega benung diaduka ngena Projek Rakyat N76.

Oleh JIKU JUGUONG

See author's posts


Rezeki bulan Ramadan

SARIKEI: ‘Rezeki tidak pernah salah alamat’ ia ungkapan yang cukup tepat kepada seorang nelayan pada bulan Ramadan yang lalu.

Bulan Ramadan menjadi bulan rezeki untuk Osman Jalaini, 46, apabila memperoleh sekitar RM20,000 hasil penjualan limpa ikan terusan dan ikan palo.

Osman berkata, beliau berasa sangat bersyukur dengan rezeki yang diperolehi.

“Memandangkan warung saya masih ditutup operasi, saya turun ke sungai dan laut menangkap ikan.

“Selepas memasang pukat ikan, saya memancing sementara menunggu masa untuk pukat ditarik ke dalam perahu,” katanya.

Osman berkata demikian ketika dihubungi Utusan Sarawak, pagi semalam.

Ketika dihubungi Utusan Sarawak, beliau baru balik memancing dan memperoleh beberapa ekor ikan terusan.

“Waktu saya turun ke sungai menangkap ikan pada waktu pagi dan waktu malam.

“Waktu pagi ikan terusan susah nak ditangkap, hanya bila malam menjelang, ikan terusan mula memakan umpan pancing,” ujarnya.

Tambahnya, tiada erti penat lelah dalam mencari rezeki.

Baru-baru ini, Osman turut berjaya menangkap dua ekor ikan palo dan ikan pari harimau.

“Demi menambah rezeki kami sekeluarga masa ini, saya turun ke sungai dan laut menangkap ikan.

“Limpa ikan terusan dan ikan palo yang telah saya keringkan dijual untuk menambah pendapatan keluarga,” katanya lagi.

Oleh EARL ANEK

See author's posts


Cherpan: Petenah Madu Berachun

TUSUN KEDUA

TUKANG PENEMPA BUAH

MEDA baka nya, petara penguasa tanah, Raja Sempulang Gana, ke diau di menua ke dikumbai Letung Jalung Temaga, masih irau ati.

“Nadai penyadi ti lalu beketu pendiau sida utai tanam tu, bekayu, berandau bisi tang bebunga bebuah lalu nadai. Nama dih ke diempa anakmensia dih!” ku putap iya. Nya alai Raja Sempulang Gana lalu berunding dalam-dalam, begiga chara mutarka penusah nya. “Manah enti aku mesan Burung Kung Kapung, laban iya nya ke udah ditemu rita pandai nempa buah mayuh bansa kayu, babas enggau randau ke alai bala jelu, burung, ikan beridup.”

Lepas nya, Raja Sempulang Gana, ke suah mega dikangauka orang Rangkang Kirai, lalu mesanka Burung Kung Kapung. Burung Kung Kapung pen datai ke rumah Raja Sempulang Gana, nelusur leka pesan.

Lebuh seduai betunga berandau, dia Raja Sempulang Gana madahka pengirau ati diri meda bansa utai ditanam di umai bisi ngapa, tang mih lalu nadai mansutka bunga enggau buah sida ke pemakai anakmensia.

“Ari nya, aku madu nuan nyadi tukang penempa bunga enggau buah kayu, laban aku nemu nuan bisi pengelandik tunga kia, awakka pengawa nuan tulin nempa bunga kayu enggau utai tanam ke ba umai anakmensia ngambika nyadi buah ke pengidup anakmensia.”

“Nuan ga bechayaka aku, Raja Sempulang Gana, nya alai, nguji mega aku, ni dih nyadi anakmensia nadai pemakai ti ke pun pengidup. Timpang penyadi dunya!”

Burung Kung Kapung pen lalu terebai pulai ke menua iya-empu di Bukit Tekam Sengayan Sepiak Piam Nyilup Remang, Tatai Lantar Pendawan Tutuk Telian Ujan Sayang.

RAJA SEMPULANG GANA

Nya alai, kenyau ari sehari nya, udah bekau kena panah Raja Sempulang Gana, Burung Kung Kapung lalu berengkah nempa bungai enggau buah padi enggau semua utai tanam ke ditanam anakmensia ba umai. Semua buah utai tanam ti ditempa iya maya hari panas manis sereta lemak diempa; semua ke ditempa iya ngelaban ujan, buah nya masam tauka kelat diempa. [Kenyau ari cherita tu ke nyadi kelia nyentuk ke seharitu, pengarap Iban lama sigi ngumbai Burung Kung Kapung mih siku-siku nya burung penempa bunga enggau buah kayu enggau utai bukai ti ditanam anakmensia. Nya alai nyentuk ke seharitu, enti Iban bejarit ninga nyawa Burung Kung Kapung dalam taun nya, sida andal amat ati, laban nya ke tanda kayu buah deka bebuah raya, lalu Iban ke bumai nyadang diri bulih padi].

Berita pasal pengelandik Burung Kung Kapung ke nempa buah nyadi nyau sedura di baruh hari. Nama iya tebilang amat ditemu semua orang. Ketegal iya ke tebilang ditemu orang, kelimpah ari ngembuan baga idup ti ditemu manah, dia kemayuh agi bala binatang, nyengkaum sida Ketupung sebiras, lalu milih iya nyadi Tuai, nganti Menaul ke udah rari ari menua sida di Ranyai Ngeledi.

Sekumbang iya udah dipilih nyadi Tuai, dia pengawa iya ke nempa buah semina dikereja iya main besambil aja, laban iya nyau mekuh enggau ngemeranka pengawa nyadi Tuai megai semua bansa binatang di menua Ranyai Ngeledi nya. urung. Sekumbang udah dipegai iya, dia nembiak redak nyau belinsur lantang senang dalam pengidup, laban madu bunga kayu sepenegar nuchung, buah kayu penegar nyawa makai. Iya enggai enda nguna pemandai enggau pengelandik, pengeliat enggau penyikar, pengelurus enggau pemanah diri megai daun, ngempung bala laban iya enggai kena rinding sempama tuai ti nyebut “Pengkalan enda tau alai bemalam, enda umbas selebuan langkan perau; langkau palan enda ulih endur pereman, enda umbas alai nganyam selebuan gadang semambu.” [Dituduh nyadi Tuai deka tang udah nya enda teiringka nembiak redak ngereja pengawa begigaka penyenang enggau pengelantang].

KENA PETENAH

Nya kenu, nyau keleju kebangai utai bala burung ke dipegai Kung Kapung, dia alai bala burung ke besai-besai gamal enggau ke kering, baka sida geruna, kenyalang, ruai, tajai, menaul, beruie enggau kejakuh tumbuh tak kepapas ati ke Kung Kapung ke nyadi tuai sida. Burung Kejakuh dulu naburka jaku petenah, madahka tuai sida, Burung Kung Kapung bisi salah pengawa enggau Burung Tungguk, iya nya rambang Bulan. Lalu Burung Kung Kapung empu nyangkal. Bini Burung Kung Kapung mega nyangkal senaka iya laban iya-empu nadai nemu laki diri bisi beleman enggau Burung Tungguk. Lalu Burung Tungguk nyangkal enggau sabak-sabak.

See author's posts


Masyarakat disarankan derma darah

DARAH adalah cecair utama dalam badan dan merangkumi tujuh peratus daripada berat badan manusia. Ia memainkan peranan penting dalam membekalkan oksigen ke seluruh badan bahkan terlibat dalam sistem imunisasi yang berfungsi bagi mempertahankan diri dari jangkitan kuman dan menentang penyakit.

Selain itu, darah berfungsi sebagai sistem pengangkutan untuk menyalurkan nutrien, elektrolit, hormon sekali gus menyingkirkan bahan kumuhan dalam badan.

Sementelahan itu, darah mengandungi pelbagai komponen seperti sel darah putih, sel darah merah, platlet dan plasma yang berfungsi memelihara nyawa.

Disebabkan darah merupakan komponen yang penting dalam perawatan kesihatan, keperluan dan permintaan darah semakin meningkat berikutan hasil kemajuan teknologi perubatan dan peningkatan bilangan hospital kerajaan dan swasta.

Rawatan kes seperti pembedahan jantung, pemindahan organ, rawatan pesakit talasemia, haemofilia dan anemia memerlukan pemindahan darah.

Sehubungan itu, masyarakat disarankan untuk melibatkan diri dalam kempen derma darah yang dianjurkan oleh mana-mana pihak.

Pendermaan darah boleh dilakukan melalui dua cara, iaitu pendermaan darah penuh (whole blood donation) dan pendermaan secara aferesis (apheresis donation).

Pendermaan darah penuh adalah merupakan pendermaan darah yang biasa dilakukan. Darah yang didermakan ini akan diproses di makmal kepada beberapa komponen seperti Plasma, Platelet dan Sel Darah Merah (Packed Cell).

Isi padu darah yang diambil bergantung kepada berat badan penderma. Jumlah maksima darah yang diambil ialah 450 mililiter (ml) bagi berat badan melebihi 50 kilogram (kg).

Keseluruhan proses menderma darah mengambil masa lebih kurang 30 minit dan penderma darah penuh ini boleh menderma setiap 3 bulan sekali.

Bagi pendermaan aferesis pula merangkumi pendermaan plasma dan platelet, atau kedua-duanya sekali dengan menggunakan mesin aferesis.

Tempoh yang diambil untuk menderma adalah di antara 30 minit hingga 45 minit untuk Plasma, dan 45 minit hingga 75 minit untuk Platelet.

Oleh kerana sel darah merah penderma tidak diambil sewaktu proses pendermaan aferesis, penderma boleh menderma dengan lebih kerap. Tempoh antara pendermaan ialah setiap 2 minggu sekali.

Menurut Tabung Darah Hospital Umum Sarawak (HUS), unit darah (whole blood) perlu mematuhi setiap kriteria sebelum diproses sebagai komponen darah yang berkualiti tinggi.

“Antara kriterianya adalah beg yang mengandungi darah perlu berada dalam keadaan baik, iaitu tiada tanda kebocoran.

“Disamping itu, beg darah mesti dilekatkan label yang mengandungi maklumat pendermaan seperti nombor pendermaan, kumpulan darah, tarikh dan masa darah didermakan.

“Seterusnya, isipadu darah perlu berada dalam julat yang ditetapkan. Sebagai contoh, untuk beg darah bersaiz 450ml, julat isipadu darah dalam lingkungan 405 ml hingga 495 ml darah sahaja akan diproses dan disediakan komponen darah.

“Begitu juga dengan suhu penyimpanan darah, ia mesti berada di antara 20°C hingga 24°C (darjah celsius) dari pendermaan sehinggalah diterima di makmal pemprosesan komponen darah.

“Tempoh pungutan darah mesti kurang daripada 12 minit, bermula dari ianya mengalir daripada badan penderma memasuki beg darah sehinggalah beg darah penuh.

“Setiap unit darah yang diderma akan didaftarkan ke dalam sistem maklumat makmal. Maklumat pendermaan dan pemprosesan seperti tarikh penyediaan komponen darah, tarikh luput setiap komponen yang dihasilkan, berat dan isipadu komponen akan direkodkan.

Banyak faktor yang mendorong seseorang untuk menderma darah. Antaranya adalah kesedaran diri sendiri untuk berbakti, ingin membantu pesakit yang mungkin terdiri daripada saudara mara dan kawan, ataupun akibat pengaruh rakan-rakan dan saudara mara.

Namun, terdapat berbagai mitos berkaitan pendermaan darah yang menimbulkan salah faham dalam kalangan masyarakat. Oleh itu, ramai orang mengelakkan diri dari menderma darah.

Antaranya segelintir masyarakat berpendapat penyakit berjangkit seperti HIV, Hepatitis B dan sebagainya boleh dijangkiti melalui pendermaan darah. Mereka beranggapan penyakit-penyakit ini dijangkiti melalui penggunaan jarum yang sama oleh berbagai penderma darah.

Di sebalik itu, perkhidmatan pendermaan darah sentiasa mengamalkan penggunaan jarum dan picagari baru untuk setiap pendermaan. Selepas setiap pendermaan darah, jarum dan picagari yang telah digunakan akan dibuang segera dan tidak digunakan lagi untuk penderma darah lain. Hal ini bagi memastikan keselamatan penderma darah dan juga produk darah terpelihara. Malah, prosedur mengambil darah juga menggunakan teknik aseptik bagi memastikan penderma darah dan darah adalah bebas dari kuman dan selamat.

Mitos yang seterusnya adalah masyarakat menyangka bahawa darah yang diderma boleh disimpan selama-lamanya dan diperolehi bila diperlukan. Maka, mereka beranggapan menderma darah boleh dilakukan sekali sekala.

Kontradiksinya, jangka hayat sel darah merah di dalam badan adalah kira-kira 120 hari. Justeru,sel darah merah akan merosot apabila berada di luar badan manusia. Oleh itu, sel-sel ini dipelihara dengan bahan awet dan nutrien dalam simpanan.

Secara umum, sel darah merah yang diderma hanya boleh hidup sekitar 35 hingga 42 hari. Tuntasnya, pendermaan darah perlu dilakukan berterusan bagi memastikan stok darah tidak berkurangan.

Oleh ‘AINI ‘AFIFAH HAFIZ

See author's posts


266 kertas siasatan dibuka

KUALA LUMPUR: Polis Diraja Malaysia (PDRM) dan Suruhanjaya Komunikasi dan Multimedia Malaysia (SKMM) telah membuka 266 kertas siasatan berhubung berita palsu Covid -19, setakat semalam.

Menteri Kanan (Kluster Keselamatan) Datuk Seri Ismail Sabri Yaakob berkata daripada jumlah itu, 172 masih dalam siasatan, manakala 30 kes telah didakwa di mahkamah, 12 diberikan notis amaran, 13 dalam proses perbicaraan dan 17 lagi telah mengaku bersalah.

“Pihak PDRM dan SKMM akan terus membuat pemantauan ketat terhadap penyebaran berita palsu. Kerajaan memandang serius dan tidak akan berkompromi terhadap penyebaran berita palsu,” katanya dalam kenyataan semalam.

Ismail Sabri berkata sebanyak 351 penafian dan penjelasan mengenai berita palsu telah diperjelaskan kepada orang ramai oleh Pasukan Respons Pantas (PRP) Kementerian Komunikasi dan Multimedia Malaysia yang ditubuhkan bagi membantu membendung penyebaran berita tidak benar berkaitan pandemik itu.

Beliau turut mengingatkan orang ramai supaya berhati-hati sebelum menyebarkan sebarang kandungan yang diragui kesahihannya serta menyalurkan maklumat kepada PRP di talian 03-8911 5103 atau laman web www.sebenarnya.my bagi menyemak kesahihan berita.

Sementara itu Sabtu lepas, Ismail Sabri berkata seramai 29 individu ditahan atas kesalahan ingkar arahan Perintah Kawalan Pergerakan Pemulihan (PKPP) dan daripada jumlah itu, seramai lapan individu direman manakala 21 lagi dikenakan kompaun.

Katanya antara kesalahan ingkar PKP yang dilakukan termasuk aktiviti dalam pub atau kelab malam, aktiviti melibatkan kehadiran orang ramai yang menyukarkan jarakan sosial serta aktiviti yang melanggar Prosedur Operasi Standard (SOP).

Berkenaan dengan Operasi Benteng pula, Ismail Sabri yang juga Menteri Pertahanan berkata PDRM telah melakukan 68 sekatan jalan raya di seluruh negara dan memeriksa 43,598 kenderaan bagi mengekang kemasukan pendatang asing tanpa izin dan hasilnya seramai tujuh warga asing berjaya ditahan atas kesalahan imigresen.

Dalam tempoh yang sama, katanya seramai 1,000 rakyat Malaysia pulang ke tanah air dan daripada jumlah itu 988 individu telah diperintah untuk menjalani proses kuarantin wajib di kediaman mereka manakala dua lagi dibawa ke hospital.– Bernama

See author's posts


Apam balik terlajak nyaman di Pasar Malam Miri

GERAI Apam Balik Pakcik Bujang sentiasa mendapat tumpuan daripada para pengunjung Pasar Malam Miri.

Medan SABERKAS Miri atau lebih dikenali Pasar Malam Miri terletak di Jalan SABERKAS Utama, Miri. Ia merupakan lokasi di mana penduduk bandar raya Miri sering berbelanja untuk membeli makanan kegemaran mereka.

Pasar Malam Miri beroperasi dari petang  Rabu hingga malam Ahad dan waktu operasi bermula lebih kurang jam 12.00 tengah hari dan berakhir pada  10.00 malam. Terdapat puluhan buah gerai yang menjual pelbagai jenis makanan seperti lauk-pauk, nasi lemak, murtabak, burger dan roti john, kuih-muih, pelbagai jenis mi, ayam dan ikan bakar, ayam goreng pedas, satay, buah-buahan, sayur-sayuran, peralatan hiasan, baju terpakai, majalah terpakai dan sebagainya.

Di antara puluhan buah gerai yang ada di sini, terdapat sebuah gerai yang sering menjadi tumpuan atau sangat popular iaitu Gerai Apam Balik.

Kuih Apam Balik Pakcik Bujang sangat terkenal dalam kalangan para penggemar kuih Apam Balik di bandar raya Miri disebabkan rasanya yang sangat sedap, lembut dan berlemak.

Tidak hairanlah jika setiap kali pergi ke Pasar Malam Miri ini, kita terpaksa beratur panjang hanya untuk membeli sekeping atau dua keping Apam Balik untuk di bawa pulang.

Menurut Pakcik Bujang atau nama penuhnya Bujang Jinah,67,  yang berasal dari Miri, beliau telah berniaga kuih Apam Balik sejak lebih 20 tahun yang lalu di pasar malam ini.

Beliau dibantu oleh isterinya Faridah Manton,  55, dan juga anak-anak mereka.  Beliau menganggap jualan kuih Apam Balik sudah menjadi perniagaan keluarganya.

Hasil dari perniagaan kuih inilah menjadi punca rezeki utama mereka sekeluarga seharian malah ia menjadi sumber rezeki untuk menyekolahkan anaknya hingga ke peringkat university.

Menurut Pakcik Bujang, setiap malam (bermula dari malam Rabu hingga malam Ahad) pada kebiasaannya lebih kurang antara 300 hingga 320 keping kuih apam balik habis dijual.

Dahulunya sebelum harga barangan naik, harga sekeping kuih apam balik ialah RM4 tetapi kini harganya menjadi RM5 sekeping.

Beliau turut menambah, semenjak terjadi pendemik Covid-19 dua tahun yang lalu, jumlah pelanggan dan jualan kuih Apam Balik agak berkurangan jika dibandingkan sebelumnya.

Walau bagaimanapun, beliau dan keluarga akan meneruskan perniagaan kuih Apam Balik di Pasar Malam Miri ini selagi termampu dan selagi ada permintaan daripada para pelanggan.

Oleh SUHAIMI RAMBLI

See author's posts


Isu iPay88: K-KOMM ambil tindakan serta-merta

KOTA BHARU: Kementerian Komunikasi dan Multimedia (K-KOMM) mengambil tindakan serta-merta berhubung insiden pencerobohan data penyedia perkhidmatan gerbang pembayaran iPay88 (M) Sdn Bhd.

Menteri Komunikasi dan Multimedia Tan Sri Annuar Musa berkata langkah itu diambil oleh Suruhanjaya Komunikasi dan Multimedia (MCMC), Jabatan Perlindungan Data Peribadi (JPDP) dan Cyber Security Malaysia (CSM) yang mengadakan pertemuan dengan pihak iPay88 kelmarin.

“Kes ini masih dalam siasatan lanjut oleh vendor iPay88 iaitu SISA dari Singapura yang sudah mengenal pasti jenis ancaman menggunakan ‘Cobalt Strike.’

“Pelayan yang terjejas sudah dikeluarkan daripada talian bagi tujuan siasatan lebih lanjut. Siasatan oleh SISA masih dalam tindakan dan segala keputusan akan dimaklumkan kepada JPDP dan CSM oleh pihak iPay88,” katanya.

Beliau berkata demikian kepada pemberita selepas mengadakan tinjauan mesra di premis sekitar Kok Lanas kelmarin.

Annuar juga berkata pihak iPay88 memaklumkan bahawa isu kebocoran data peribadi pengguna belum disahkan kerana siasatan masih berjalan.

“Bahagian teknikal iPay88 memaklumkan pelayan yang diserang tidak menyimpan data peribadi pengguna kerana data peribadi itu disimpan dalam pelayan berasingan,” katanya.

Media sebelum ini melaporkan iPay88 mengesahkan berlaku insiden keselatan siber menggunakan pakar keselamatan siber bagi membendung isu itu.

Kenyataan itu turut menjelaskan siasatan sedang dijalankan dan mereka bekerjasama rapat dengan pihak berkuasa berhubung pelanggaran keselamatan tersebut. – Bernama

See author's posts


Tak perlu janji temu

KAPIT: Penduduk di kawasan terpencil di Sarawak tidak perlu lagi bimbang tentang pendaftaran untuk Program Imunisasi Covid-19 Kebangsaan, kerana mereka kini boleh mendapatkan suntikan vaksin secara walk-in di pusat pemberian vaksin (PPV) dan mendaftar selepas itu, kata Ketua Menteri Datuk Patinggi Abang Johari Tun Openg.

Beliau berkata, Kerajaan Negeri sedar akan kesukaran yang dihadapi oleh penduduk di luar bandar seperti di Kapit untuk mendaftarkan diri, sama ada melalui aplikasi MySejahtera atau secara manual di pejabat residen dan daerah, bagi mendapatkan vaksinasi.

“(Kaedah walk-in) ini akan mempercepat proses vaksinasi penduduk di Sarawak,” katanya, pada sidang media selepas melawat PPV di Dewan Sri Balleh, di sini semalam.

Menurut beliau, vaksinasi secara walk-in itu hanya terbuka kepada penduduk di kawasan luar bandar yang terpencil dan mencabar, manakala mereka yang tinggal di bandar masih perlu mengikuti prosedur pendaftaran sedia ada.

Beliau berkata, penduduk rumah panjang boleh datang ke PPV yang ditubuhkan oleh pasukan vaksinasi bergerak berdekatan kawasan masing-masing untuk mendapatkan vaksin mengikut jadual yang ditetapkan untuk mereka.

Abang Johari berkata, sebanyak 16 pasukan bergerak akan dihantar untuk melaksanakan program vaksinasi di Kapit, 20 pasukan di Bukit Mabong dan masing-masing dua pasukan di Song dan Belaga.

Katanya, pasukan tersebut akan menggunakan jalan darat dan air selain helikopter di bawah perkhidmatan doktor udara untuk ke kawasan yang berkenaan.

“Ini adalah tugas yang amat mencabar kerana bahagian Kapit lebih luas daripada negeri Pahang dan ramai penduduknya tinggal di kawasan terpencil,” katanya, menambah kawasan mencabar lain yang memerlukan pasukan bergerak seperti itu ialah Baram di Miri, Limbang dan Lawas serta beberapa kawasan di Sri Aman.

Pemvaksinan ke atas 96,723 penerima yang layak termasuk yang dilaksanakan oleh pasukan statik di 32 PPV di Kapit, telah dimulakan bulan ini dan dijangka selesai pada Ogos depan, dan hingga kini seramai 8,662 orang telah divaksinasi.

Abang Johari berkata, Kapit  akan menerima 16,680 dos vaksin setiap minggu sehingga selesainya program vaksinasi itu.

Terdahulu, beliau mendengar taklimat mengenai Pelan Tindakan Program Imunisasi/Vaksinasi Kawasan Luar Bandar Kapit oleh Residen Kapit Nyurak Keti sebelum menyampaikan bantuan makanan Sarawakku Sayang untuk bahagian tersebut.

Beliau turut mengunjungi Hospital Medan Kapit di Dewan Masyarakat Melayu sebelum meninjau sekatan jalan raya di Km2.5 Jalan Kapit-Song. -Bernama

See author's posts